polyglot-tagger/wikipedia-language-snippets-filtered huggingface dataset:
ನಿರ್ವಹಣೆ ಕಲೆಯೇ ಅಲ್ಲವೆ ಎಂಬುದನ್ನು ತಿಳಿದುಕೊಳ್ಳುವ ಮುನ್ನ ಕಲೆ ಎಂದರೇನು ಎಂಬುದನ್ನು ತಿಳಿದುಕೊಳ್ಳುವುದು ಅತಿ ಅವಶ್ಯ. ಕಲೆ ಎಂದರೆ ನೈಪುಣ್ಯತೆಯಿಂದ ಅನ್ವಯಿಸುವುದೆಂದು ಅರ್ಥ. ಉದಾಹರಣೆಗೆ ಸಂಗೀತ ಒಂದು ಕಲೆ. ನಿರಂತರ ಅಭ್ಯಾಸದಿಂದ ಸಂಗೀತವನ್ನು ಕಲಿಯಲು ಸಾಧ್ಯ. ಕಲೆ ಉದ್ದೇಶವನ್ನು ಅಚ್ಚುಕಟ್ಟಾಗಿ ನಿರ್ವಹಿಸುತ್ತದೆ. ಅಂದರೆ, ಕಲೆ ಕೆಳಕಂಡ ಲಕ್ಷಣಗಳನ್ನು ಹೊಂದಿದೆ.
ನಿರ್ವಹಣೆ ವಿಜ್ಞಾನವೆ ಅಥವಾ ಅಲ್ಲವೆ ಎಂಬುದನ್ನು ತಿಳಿದುಕೊಳ್ಳುವುದಕ್ಕೆ ಮುಂಚೆ, ವಿಜ್ಞಾನ ವೆಂದರೇನು ಎಂದು ತಿಳಿದುಕೊಳ್ಳುವುದು ಅತಿ ಅವಶ್ಯ. ಪ್ರಯೋಗ ಅಥವಾ ವಿಚಾರಣೆಯ ಮೂಲಕ ವಿಷಯಗಳನ್ನು ಕ್ರಮಬದ್ಧವಾಗಿ ಸಂಗ್ರಯಿಸಿ, ವಿಶ್ಲೇಷಿಸಿ, ಸಾಮಾನ್ಯ ಅಳವಡಿಕೆಗೆ ಬರುವಂತೆ ಮಾಡುವ ಜ್ಞಾನಕ್ಕೆ "ವಿಜ್ಞಾನ " ಎಂದು ಹೆಸರು. ಅಂದರೆ, ವಿಜ್ಞಾನ ಕೆಳಕಂಡ ಲಕ್ಷಣಗಳನ್ನು ಹೊಂದಿದೆ.
ಪ್ರತಿ ಕಲೆಯೂ ತನ್ನದೇ ಆದ ಸೃಜನ ಶೀಲತೆಯನ್ನು ಹೊಂದಿದೆ. ನಿರ್ವಹಣೆ ಸೃಜನ ಶೀಲ ಕಲೆಯೆಂದು ನಿಸ್ಸಂಶಯವಾಗಿ ಹೇಳಬಹುದು. ಏಕೆಂದರೆ, ನಿರ್ವಹಣೆಯು ಗರಿಷ್ಟ ಲಾಭವನ್ನು ಕನಿಷ್ಟ ವೆಚ್ಚದಿಂದ ಹೇಗೆ ಪಡೆಯಬಹುದೆಂಬುದನ್ನು ತಿಳಿಸುತ್ತದೆ. ಹೊಸ ವಿಧಾನಗಳನ್ನು ಸೃಷ್ಟಿಸುವುದರ ಮೂಲಕ ಅಧಿಕ ಫಲಿತಾಂಶವನ್ನು ಪಡೆಯಲು ಶ್ರಮಿಸುವ ಕಲೆ, ನಿರ್ವಹಣೆ ಎಂದು ಹೇಳಬಹುದು.
ಎಲ್ಲಾ ಕಲೆಗಳಂತೆ, ಉದ್ದೇಶಿತ ಗುರಿಗಳನ್ನು ಸಾಧಿಸಲು ಉಪಯೋಗಿಸುವ ವ್ಯಯಕ್ತಿಕ ಕ್ರಿಯೆ ನಿರ್ವಹಣೆ. ಸರಿಯದ ತೀರ್ಮಾನ ಕೈಗೊಳ್ಳುವಲ್ಲಿ ನಿರ್ವಾಹಕನು ತನ್ನದೇ ಆದ ಜ್ಞಾನ ಹಾಗು ಕುಶಲತೆಯನ್ನು ಅಭಿವೃದ್ದಿಪಡಿಸಿಕೊಳ್ಳುತ್ತಾನೆ. ಪೂರ್ವನಿರ್ಧರಿತ ಗುರಿಗಳ ಸಾಧನೆಗಾಗಿ ಪ್ರತಿ ನಿರ್ವಾಹಕನೂ ತನ್ನದೇ ಆದ ಮಾರ್ಗ ಮತ್ತು ರೀತಿಯನ್ನು ಅನುಸರಿಸುತ್ತಾನೆ.
ವೈಜ್ಞಾನಿಕ ನಿಯಮಗಳು ವೈಜ್ಞಾನಿಕ ವಿಚಾರಣೆ ಮತ್ತು ಅವಲೋಕನದ ಮೇಲೆ ಆಧಾರಗೊಂಡಿವೆ. ಅದೇ ರೀತಿ, ನಿರ್ವಹಣಾ ನಿಯಮಗಳುನ್ನು ಸಹ ಪರೀಕ್ಷಿಸಿ, ಸಿದ್ಥಾಂತಗಳನ್ನು ವೈಜ್ಞಾನಿಕವಾಗಿ ರೂಪಿಸಲಾಗಿದೆ. ಸಾಲದೆ ಅಧ್ಯಯನ, ಚಲನೆಯ ಅಧ್ಯಯನ ಮುಂತಾದವು ವೈಜ್ಞಾನಿಕ ವಿಚಾರಣೆ ಉದಾಹರಣೆಗಳಾಗಿವೆ.
ನಿರ್ವಹಣ ನಿಯಮಗಳಿಗೂ ಮತ್ತು ಆವುಗಳನ್ನು ನಿಗದಿತ ಸಮಸ್ಯೆಗಳಿಗೆ ಅಳವಡಿಸಿ ಗಳಿಸದ ಫಲಿತಾಂಶಗಳಿಗೂ ಇರುವ ಸಂಬಂಧವನ್ನು ತಿಳಿಯಲು ನಿರ್ವಹಣ ವಿಜ್ಞಾನವು ಸಹಾಯ ಮಾಡುತ್ತದೆ. ಜೊತೆಗೆ, ಸಂದರ್ಭಕ್ಕನುಗುಣವಾಗಿ ನಿಯಮಗಳನ್ನು ಮಾರ್ಪಾಡು ಮಾಡಲು ಆವಕಾಶವಿದೆ.
ಅಭ್ಯಾಸದಿಂದ ನೈಪುಣ್ಯತೆಯನ್ನು ಪಡೆಯಬಹುದು. ನಿರ್ವಾಹಕನು ವ್ಯಾಪಾರವನ್ನು ನಿರ್ವಹಿಸುವ ಕಲೆಯನ್ನು ಅಭ್ಯಸಿಸಿ ನಿರಂತರ ಪರಿಶ್ರಮದ ಮೂಲಕ ನಿಪುಣತೆಯನ್ನು ಸಂಪಾದಿಸುತ್ತಾನೆ.
ಕಲೆ ಗುರಿಸಾಧನೆಗೆ ಸಂಬಂಧಿಸಿದೆ. ಅದೇರೀತಿ ನಿರ್ವಹಣಾ ಪ್ರಕ್ರಿಯೆಯು ಸಹನಿರ್ದಿಷ್ಟ ಫಲಿತಾಂಶಗಳನ್ನು ಪಡೆಯುವುದರ ಕಡೆ ತನ್ನ ಗಮನ ಹರಿಸುತ್ತದೆ.
ವಿಜ್ಞಾನದ ಅನೇಕ ಲಕ್ಷಣಗಳನ್ನು ಹೊಂದಿರುವ ನಿರ್ವಹಣೆಯನ್ನು ಸಹ ವಿಜ್ಞಾನವೆಂದು ಪರಿಗಣಿಸಲಾಗಿದೆ.
ವೈಜ್ಞಾನ ಕಾರಣ ಮತ್ತು ಪರಿಣಾಮಗಳು ನಡುವಿನ ಸಂಬಂಧವನ್ನು ತಿಳಿಸುವಲ್ಲಿ ಸಹಾಯಮಾಡುತ್ತದೆ.
ಗಂಡು ಕೊಳವಿ ಗೊರವಗಳು ಕ್ಷೇತ್ರಾಧಿಪತ್ಯವನ್ನು ಸಾಧಿಸ ತೊಡಗಿ ಹೆಣ್ಣು ಹಕ್ಕಿಯೊಂದಿಗೆ ಒಡಗೂಡಳು ಸರಸದಲ್ಲಿ ತೊಡಗುತ್ತದೆ. ಕೊಕ್ಕಿನಿಂದ ಕಲ್ಲನ್ನು ಮೇಲೆಸೆಯುವುದು, ಗಾಳಿಯಲ್ಲಿ ಏರಿ ಧುಮುಕುವುದು . - ಇಂತಹ ಆಟದ ನಂತರ ಹೆಣ್ಣು ಹಕ್ಕಿಯ ಒಪ್ಪಿಗೆಯನ್ನು ಗಳಿಸಿಕೊಂಡ ನಂತರ, ಗಂಡು ತನ್ನ ಕ್ಷೇತ್ರದಲ್ಲಿನ ಎತ್ತರ ಪ್ರದೇಶಗಳಲ್ಲಿನ ಹುಲ್ಲು ಕುರುಚಲುಗಳಲ್ಲಿ, ಹಲವು ಪತಿಯಂತಹ ಹಳ್ಳಗಳನ್ನು ಕಾಲಿನಿಂದ ಕೆತ್ತ ತೋಡುತ್ತವೆ. ಹೆಣ್ಣು ಹಕ್ಕಿ ಇವುಗಳಲ್ಲಿ ಒಂದನ್ನು ಆರಿಸಿ ತೀರದ ಪರಿಸರಕ್ಕೆ ಹೊಂದುವಂತೆ ಅಲ್ಲಿಯ ಕಲ್ಲು, ಚಿಪ್ಪುಗಳಿಂದ ಗೂದನ್ನು ಮರೆಮಾಚುವಂತೆ ಸಿಂಗರಿಸುತ್ತವೇ. ಹೀಗೆ ಸಿಂಗರಿಸಿದ ನಂತರ ಗಂಡು ಹಾಗು ಹೆಣ್ಣು ಹಕ್ಕಿಗಳು ಮೈತುನ್ಯ ನಡೆಸುತ್ತವೆ. ಮೈತುನ್ಯಕ್ಕೂ ಮುನ್ನ ಗಂಡು ತನ್ನ ಪರಾಕ್ರಮ ಪ್ರದರ್ಶನ ನಡೆಸುವಂತೆ ನೀಳವಾಗಿ ನಿಂತು, ನಂತರ ಗಮ್ಮತ್ತಿನಿಂದ ಹೆಣ್ಣಿನೆಡೆಗೆ ನಡೆದು, ಎದೆಯುಬ್ಬಿಸಿ, ಕಾಲನ್ನು ಬಡೆದು ಹೆಣ್ಣನ್ನು ಒಡಗೂಡುತ್ತದೆ. ಹೆಣ್ಣು ಹಕ್ಕಿ ಒಂದೊಂದು ದಿನದ ಅಂತರದಲ್ಲಿ ಮೊಟ್ಟೆಗಳನ್ನು ಇಡುತ್ತದೆ.
ಮೊಟ್ಟೆಯಿಂದ ಹೊರಬಿದ್ದ ಮರಿ ಕೆಲವೇ ಘಂಟೆಗಳಲ್ಲಿ ಆಹಾರವನ್ನು ಹುಡಿಕಿ ತಿನ್ನುವ ಸಾಮರ್ಥ್ಯ ಗಳಿಸುತ್ತವೆ. ಈಗ ಮರಿಗಳನ್ನು ಕಾಪಾದುವುದಷ್ಟೇ ಪೋಷಕರ ಕೆಲಸ. ಅಪಾಯ ಕಂಡೊಡನೆ ಕರೆ ಕೊಟ್ಟು ಮರಿಗಳನ್ನು ಕರೆದು ಅವುಗಳನ್ನು ಕಾಲನಡುವೆ ಬರಮಾಡಿಕೊಂಡು ಅವುಗಳ ಮೇಲೆ ಕೂರುವ ತೆರದಲ್ಲಿ ರಕ್ಷಣೆಯ ಕಾರ್ಯವನ್ನು ನಿಭಾಯಿಸುತ್ತವೆ. ಮೊಟ್ಟೆ ಮತ್ತು ಮರಿಗಳಿಂದ ಹಂತಕರ ಗಮನವನ್ನು ಬೇರೆಡೆ ಸೆಳೆಯಲು ತಾಯಿ ಮತ್ತು ತಂದೆ ಹಕ್ಕಿಗಳು ರೆಕ್ಕೆ ಮುರಿದಂತೆ ನಾಟಕವಾಡಿ ಹಂತಕರ ಮುಂದೆ ಓಡಾಡಿ ಹಂತಕರ ಗಮನವನ್ನು ತಮ್ಮೆಡೆಗೆ ಸೆಳೆಯುವುದೂ ಒಂದು ವಿಧಾನ. ಮರಿಗಳ ಮೈಬಣ್ಣ ತೀರದ ಪರಿಸರಕ್ಕೆ ಬಹಳವಾಗಿ ಹೋಲುವುದರಿಂದ ಆಪತ್ತಿನ ಸುಳಿವಾಗುತ್ತಿದಂತೆ ಸ್ಥಿರವಾಗಿ ನಿಂತು ಪರಿಸರಕ್ಕೆ ಬೆರೆಯುವುದರ ಮೂಲಕವೂ ಮರಿಗಳು ಆಪತ್ತಿನಿಂದ ಪಾರಾಗುತ್ತವೆ. ಮರಿಗಳು ೩೦ ದಿನಗಳಲ್ಲಿ ಹಾರಲು ಸಮರ್ಥವಾಗುತ್ತವೆ.
ಕೊಳವಿ ಗೊರವ , ಮೈನ ಘಾತ್ರದ ಒಂದು ಚಿಕ್ಕ ಹಕ್ಕಿ. ಇದು ಉತ್ತರ ಅಮೇರಿಕ ಖಂಡದ ಸಮುದ್ರ ಹಾಗು ಪಂಚ ಮಹಾ ಸರೋವರಗಳ ತೀರ ಪ್ರದೇಶದಲ್ಲಿನ ಮರಳು ಹಾಗು ಸಣ್ಣ ಕಲ್ಲುಗಳ ನಡುವೆ ಗೂಡು ಮಾಡಿ, ತೀರದಲ್ಲೇ ನಡೆದಾಡುತ್ತ ಕೀಟಗಳು ಮತ್ತು ಚಿಕ್ಕ ಅಕಶೇರುಕಗಳನ್ನು ಸೇವಿಸಿ ಜೀವಿಸುತ್ತದೆ. ಕತ್ತಿನ ಸುತ್ತ ಹಾರದಂತಹ ಕಪ್ಪು ಬಣ್ಣದ ಪಟ್ಟೆ, ಹಣೆಯಮೇಲಿಂದ, ಕಣ್ಣಿನಿಂದ ಕಣ್ಣಿಗೆ ಹರಡಿರುವ ನೀಳವಾದ ಕಪ್ಪು ಕಿರು ಪಟ್ಟೆ, ಹಳದಿ-ಕೇಸರ ಬಣ್ಣದ ನೀಳವಾದ ಕಾಲುಗಳುಳ್ಳ ಈ ಹಕ್ಕಿಯ ಗಂಡುಗಳಲ್ಲಿ ಮಾತ್ರ, ಸಂತಾನ ಪ್ರಕ್ರಿಯಾ ಸಮಯದಲ್ಲಿ ಕೊರಳ ಕಪ್ಪು ಪಟ್ಟೆ ಎದೆಯ ವರೆಗೂ ಹರಡುತ್ತದೆ - ಇದೊಂದೇ ಗಂಡು ಮತ್ತು ಹೆಣ್ಣು ಹಕ್ಕಿಗಳ ಮೇಲ್ಮೈನಲ್ಲಿನ ವ್ಯತ್ಯಾಸ.
ಕೊಳವಿಗೊರವಗಳ ಸಂತತಿ ಆತಂಕದಲ್ಲಿರುವುದರಿಂದ ಪರಿಸರ ಸಂರಕ್ಷಕರು ಪರಭಕ್ಷಕರಿಂದ ಇವುಗಳ ಗೂದನ್ನು ರಕ್ಷಿಸಲು ಗೂಡಿನ ಸುತ್ತಲೂ ಬಲೆಯಂತಹ ಬೇಲಿಯನ್ನು ಇಡುತ್ತರೆ. ಇದರಿಂದ ಕೊಳವಿ ಗೊರವಗಳಿಗಿಂತ ದೊಡ್ಡ ಪ್ರಾಣಿ ಪಕ್ಷಿಗಳಾವುವೂ ಬೇಲಿ ತೂರಿ ಒಳಬರಲಾಗುವುದಿಲ್ಲ. ಕೊಳವಿಗೊರವಗಳ ಸಂತತಿಗೆ ಮಾನವನಲ್ಲದೆ, ಬೆಕ್ಕು, ರಾಕೂನ್, ನರಿ ಮತ್ತು ಕಾಗೆಗಳೇ ಮೊದಲಾದ ಪರಭಕ್ಷಕರಿಂದ ಆಪತ್ತು. ಚಂಡ ಮಾರುತಗಳು, ಬಿರುಗಾಳಿ, ಏರುವ ಅಲೆಗಳು ಮೊದಲಾದವೇ ಕೊಳವಿಗೊರವಗಳ ಸಂತಿತಿಗೆ ಪರಿಸರ ಒಡ್ಡಬಹುದಾದ ಆಪತ್ತು. ಮಾನವನು ಒಡ್ಡುವ ಉದ್ದೇಶ/ಅನುದ್ದೇಶ ತೊಂದರೆಗಳಿಂದ ಕೊಳವಿ ಗೊರವಗಳು ತಮ್ಮ ಗೂಡು ಮತ್ತು ಮರಿಗಳನ್ನು ತೊರೆಯುವುದುಂಟು ಹಾಗಾಗಿ ಇವುಗಳ ಗೂಡು ಮತ್ತು ಮರಿಗಳಿಂದ ಮಾನವರು ದೂರವಿರುವುದೇ ಒಳಿತು.
ಅಮೇರಿಕಾ ಖಂಡದ ದಕ್ಷಿಣ, ಅಂದರೆ ಮೆಕ್ಸಿಕೋ ಕೊಲ್ಲಿ , ದಕ್ಷಿಣ ಅಟ್ಲಾಂಟಿಕ್ ತೀರ, ಮತ್ತು ಕೆರೆಬಿಯನ್ ದ್ವೀಪಗಳ ಕೊಳವಿಗೊರವಗಳು, ಬೇಸಿಗೆಯಲ್ಲಿ ಉತ್ತರಕ್ಕೂ ಮತ್ತು ಚಳಿಗಾಲದಲ್ಲಿ ದಕ್ಷಿಣಕ್ಕೂ ವಲಸೆ ಹೋಗುತ್ತವೆ. ಕೆನಡಾದ ದಕ್ಷಿಣ ನ್ಯೂ-ಫೌಂಡ್- ಲ್ಯಾಂಡ್ ನಿಂದ ಅಮೇರಿಕಾದ, ದಕ್ಷಿಣ ಕ್ಯಾರೊಲೈನ ರಾಜ್ಯದ ಉತ್ತರ ತೀರಪ್ರದೇಶಗಳ ವರೆಗೂ ಕೊಳವಿಗೊರವಗಳ ಸಂತನ ಅಭಿವೃದ್ಧಿ ಕ್ಷೇತ್ರ ವಿಸ್ಥರಿಸಿದೆ. ನಡು ಎಪ್ರಿಲ ಸಮಯದಲ್ಲಿ ಮೈಥುನ್ಯ ಮತ್ತು ಗೂಡು ಕಟ್ಟುವ ಕ್ರಿಯೆಗೆಳಲ್ಲಿ ತೊಡಗುತ್ತವೆ.
ಕೊಳವಿ ಗೊರವಗಳಲ್ಲಿ ಎರಡು ಉಪ-ಪ್ರಜಾತಿಗಳಿವೆ. ಖಂಡದ ಪೂರ್ವ ಸಂತತಿಗಳನ್ನು ‘ಚಾರ್ಡ್ರಿಯಸ್ ಮೆಲೋಡಸ್ ಮೆಲೋಡಸ್’ ಮತ್ತು ಖಂಡದ ಮಧ್ಯ ಭಾಗದ ಸಂತತಿಯನ್ನು ‘ಚಾರ್ಡ್ರಿಯಸ್ ಮೆಲೋಡಸ್ ಸರ್ಕಂಸಿನಿಸ್ಟಸ್' . ಸರ್ಕಂಸಿನಿಸ್ಟಸ್ ಉಪ-ಪ್ರಜಾತಿಯ ಕೊಳವಿ ಗೊರವಗಳ ಬಣ್ಣ ಮೆಲೋಡಸ್ ಗಳಿಗಿಂತಲು ತುಸು ಘಾಡ. ಸರ್ಕಂಸಿನಿಸ್ಟಸ್ ಉಪ-ಪ್ರಜಾತಿಯ ಗಂಡಿನ ನೆತ್ತಿ ಹಾಗು ಕೊರಳಿನ ಕಪ್ಪು ಪಟ್ಟೆಗಳು ಮತ್ತು ಕೊಕ್ಕಿನ ಬುಡದ ಕಪ್ಪು ಬಣ್ಣದ ವೃದ್ಧಿ ಸಂತಾನಾಭಿವೃದ್ಧಿ ಕಾಲದಲ್ಲಿ ಪ್ರಧಾನವಾಗಿ ತೋರುತ್ತದೆ.
ಆಹಾರ ಗುರುತಿಸಲು ನೋಟವನ್ನವಲಂಭಿಸಿರುವ ಇವು ಆಹಾರ ಹುಡುಕುವಾಗ ಓಡು-ನಿಲ್ಲು-ಅರಸು-ಮೆಲ್ಲು ಎಂಬ ಸೂತ್ರವನ್ನು ಬಳಸುತ್ತವಂತೆ ತೋರುತ್ತದೆ. ಇವು ದೊಡ್ಡ ಗುಂಪುಗಳಲ್ಲಿ ಕಾಣಿಸಿಕೊಳ್ಳುವುದು ವಿರಳ ಆದರೂ ಚಳಿಗಾಲದ ವಲಸಯ ಸಮಯದಲ್ಲಿ ವಿಶ್ರಾಂತಿಗೆ ಕೆಲವೊಮ್ಮೆ ಸುಮಾರು ೧೦೦ ಪಕ್ಷಿಗಳು ಒಂದೆಡೆ ಸೇರುತ್ತವೆ. ೨-೪ ಪಕ್ಷಿಗಳ ಗುಂಪು ಸಹಜವು. ತೀರಗಳಲ್ಲಿ ಇವುಗಳನ್ನು ಸಮೀಪಿಸಿದಾಗ ಹಾರುವುದಕ್ಕಿಂತಲೂ ಓದುವುದರ ಮೂಲಕ ತಪ್ಪಿಸಿಕೊಳ್ಳುವ ಪ್ರಯತ್ನ ನಡೆಸುತ್ತವೆ. ಇವು ಸಂತಾನ ಪಾಲನಾ ಕ್ರಿಯೇಯನ್ನು ನಿಭಾಯಿಸುವಾಗ ಉಗ್ರ ಸಾಮರ್ಥ್ಯವನ್ನು ಪ್ರದರ್ಶಿಸುತ್ತವೆ.
ಕೊಳವಿ ಗೊರವದ ಘಾತ್ರ ಮೈನ ಹಕ್ಕಿಯಷ್ಟೇ ಇದ್ದರೂ ಅದರ ದೇಹ, ಕುತ್ತಿಗೆ ಮತ್ತು ಕೊಕ್ಕುಗಳು ದಪ್ಪವಾಗಿರುತ್ತದೆ. ತೀರದ ಮರಳು ಬಣ್ಣದ ದೇಹ, ನೀಳ ಕಾಲುಗಳು, ಕಪ್ಪು ತುದಿಯ ಹಳದಿ ಕೊಕ್ಕು, ಕಣ್ಣಿನಿಂದ ಕಣ್ಣಿಗೆ ನೆತ್ತಿಯ ಮೇಲೆ ಹಾದು ಹೋಗುವ ಕಪ್ಪು ಪಟ್ಟೆ. ಸಂತಾನ ಅಭಿವೃದ್ಧಿ ಕಾಲದಲ್ಲಿ ವಿಸ್ತರಿಸುವ ಕೊರಳಲ್ಲಿ ಕಪ್ಪು ಹಾರ, ಅನ್ಯ ಕಾಲಗಳಲ್ಲಿ ಪ್ರಮುಖವಾಗಿ ತೋರುವುದಿಲ್ಲ. . , .
ಸಂತಾನ ಅಭಿವೃದ್ಧಿ ಸಮಯದಲ್ಲಿ ಜೋಡಿ ಹಕ್ಕಿಗಳು ಎರಡು ಇಲ್ಲವೇ ಮೂರು, ಕೆಲವೊಮ್ಮೆ ನಾಲ್ಕು ಬಾರಿ ಸಂಸಾರ ಹೂಡಬಹುದು. ಪ್ರತೀ ವರ್ಷದ ಮೊದಲ ಪ್ರಯತ್ನದ ಗೂಡುಗಳಲ್ಲಿ ೪ ಮೊಟ್ಟೆಗಳನ್ನು ಇಡುವುದು ಸಾಮಾನ್ಯ. ನಂತರದ ಪ್ರಯತ್ನಗಳಲ್ಲಿ ೨ ಅಥವಾ ೩ ಮೊಟ್ಟೆಗಳನ್ನು ಇಡುತ್ತವೆ. ತಂದೆ ಹಾಗು ತಾಯಿ ಹಕ್ಕಿಗಳೆರಡೂ ಕಾವಿಡುವ ಕಾರ್ಯವನ್ನು ವಹಿಸುತ್ತವೆ, ೨೭ ದಿನಗಳ ನಂತರ ಕಾವಿಟ್ಟ ಮೊಟ್ಟೆಗಳು ಮರಿಯಾಗುತ್ತವೆ.
ತೀರದಲ್ಲಿ ಅಚಲವಾಗಿ ನಿಂತಾಗ ಈ ಪಕ್ಷಿಗಳು ತೀರದ ಮಣ್ಣು ಮತ್ತು ಕಲ್ಲಿನ ಬಣ್ಣಗಳಲ್ಲೊಂದಾಗಿ ಮಾಯವಾಗುತ್ತವೆ. ಇವುಗಳ ಬಣ್ಣ ತೀರದ ಪರಿಸರಕ್ಕೆ ಎಷ್ಟರಮಟ್ಟಿಗೆ ಹೋಲುತ್ತದೆ ಎಂದರೆ ತೀರದಲ್ಲಿ ಇವುಗಳ ಸ್ಥಾನ ನೋಟಕ್ಕೆ ಸಿಲುಕುವ ಮುನ್ನ ಕರೆಯ ಅಲನೆ ಇಂದ ಗುರುತಿಸಬೇಕಾಗುತ್ತದೆ.
ಮರಳು ಇಲ್ಲವೇ ನುಣುಪು ಜಲ್ಲಿ ತೀರದಲ್ಲಲ್ಲದೆ ಮಿಕ್ಕಲ್ಲಿಯೂ ತೋರದಿರುವ ಕೊಳವಿ ಗೊರವಗಳು ತಮ್ಮ ಗೂಡುಗಳನ್ನು ತೀರದ ಎತ್ತರ ಪ್ರದೇಶಗಳಲ್ಲಿನ ಹುಲ್ಲಿನ ಗುಚ್ಛ ಗಳಲ್ಲಿ, ಇಲ್ಲವೇ ನುಣುಪಾದ ಜಲ್ಲಿ ಕಲ್ಲುಗಳಲ್ಲಿ ಕಲ್ಲುಗಳನ್ನು ಸರಿರಿ, ತಗ್ಗುಗೊಳಿಸಿ ಗೂಡು ಮಾಡುತ್ತವೆ.
ಕೊಳವಿ ಗೊರವಗಳು ತೀರ ಪ್ರದೇಶದ ಪರಿಸರಕ್ಕೆ ಹೋಲುವ ಬಣ್ಣ ಹೊಂದಿರುವುದರಿಂದ ಒಮ್ಮೆಲೇ ನೋಟಕ್ಕೆ ತೋರುವುದಿಲ್ಲ. ಮರಳು ಮತ್ತು ನುಣುಪು ಜಲ್ಲಿ ಕಲ್ಲಿನ ತೀರಗಳಲ್ಲದೆ ಬೇರೆಡೆ ಇವುಗಳನ್ನು ಕಾಣುವುದು ವಿರಳ.
ಕಡಲ ಹಾಗು ಮಹಾ ಸರೋವರಗ ಮರಳಿನ ಹಾಗು ನುಣುಪು ಕಿರುಗಲ್ಲಿನ ತೀರಗಳು ಇವುಗಳ ಪ್ರಧಾನ ಸಂತಾನ ಅಭಿವೃದ್ಧಿ ಕ್ಷೇತ್ರಗಳು. ನೀರಿನ ಅಂಚಿನಲ್ಲಿನ ಕೀಟಗಳು ಮತ್ತು ಕಡಲ ಅಕಶೇರುಕಗಳೇ ಇದರ ಪ್ರಮುಖ ಆಹಾರ.
“ಪೀ ಪೀ” ಎಂಬ ಓಟ ಕಿತ್ತುಲು ತಗ್ಗು ಧ್ವನಿಯ ಕರೆ ಇವುಗಳು ಹಾರುವಾಗ ಮತ್ತು ನಿಂತು ಗಮನಿಸುವಾಗ ಕೊಡುವು ಕರೆಯಾದರೆ. “ಪೀ ವೆರ್ಪ್” ಎಂಬುದನ್ನು ಎಚ್ಚರಿಕೆಯ ಕರೆಯಾಗಿ ಬಳಸುತ್ತವೆ.
ತುಸು ದೂರ ಓಡಿ, ತುಸುಕಾಲ ನಿಲ್ಲುವ ತೆರದಿ ಈ ಹಕ್ಕಿ ತೀರದಲ್ಲಿನ ಮರಳು/ಕಲ್ಲಿನಲ್ಲಿ ಆಹಾರವನ್ನು ಹುಡುಕುತ್ತಾ ಸಂಚರಿಸುತ್ತದೆ.
ಚಳಿಗಾಲಕ್ಕೆ ಮುನ್ನ, ಆಗಷ್ಟ್ ನಿಂದ ನಡು-ಸೆಪ್ಟೆಂಬರ ವರೆಗೆ ಇವು ದಕ್ಷಿಣಕ್ಕೆ ವಲಸೆ ಪ್ರಾರಂಭಿಸುತ್ತವೆ.
ಉಪ-ಪ್ರಜಾತಿಗಳ ಹೆಸರಿನಲ್ಲಿ ಮೆಲೋಡಿಯಸ್ ಎಂಬಕ್ಕೆ ಮೂಲ ಇವುಗಳ ಕಿರು ಘಂಟಾ ನಾದದ ಕೂಗು.
ಆಯಾ ದೇಶಗಳಿಗೆ ಸಂಬಂಧಪಟ್ಟ, ಸುವ್ಯವಸ್ಥಿತವಾಗಿ ಇತಿಹಾಸವನ್ನು ನಿರೂಪಿಸುವ ಉದಂತಗಳು ಬೆಳಕಿಗೆ ಬಂದುವು. ಈ ರೀತಿ ಪ್ರಾರಂಭವಾದ ಕಾರ್ಯ 19ನೆಯ ಶತಮಾನದ ಹೊತ್ತಿಗೆ ಜರ್ಮನಿಯ ತಜ್ಞರ ಕೈಕೆಳಗೆ ಉನ್ನತಮಟ್ಟವನ್ನು ಮುಟ್ಟಿತು.
ಪ್ರಾಚೀನ ಭಾರತೀಯರು ಇತಿಹಾಸ, ಉದಂತಗಳನ್ನುಳಿದು ಮಿಕ್ಕ ಎಲ್ಲ ಕ್ಷೇತ್ರಗಳಲ್ಲೂ ಗಮನಾರ್ಹವಾದ, ಶ್ರೇಷ್ಠಮಟ್ಟದ ವ್ಯವಸಾಯ ಮಾಡಿದ್ದಾರೆ. ಭಾರತೀಯರ ಸಾಹಿತ್ಯಸಂಪತ್ತಿನಲ್ಲಿ ದೊರಕಿರುವ ಉದಂತಗಳು ಕೆಲವೇ ಕೆಲವು. ಕಲ್ಹಣನ ರಾಜತರಂಗಿಣಿ, ಬಿಲ್ಹಣನ ವಿಕ್ರಮಾಂಕ ದೇವಚರಿತ, ಬಾಣಭಟ್ಟನ ಹರ್ಷಚರಿತೆಯೇ ಮೊದಲಾದ ಕೆಲವು ಉದಂತಗಳನ್ನು ಇಲ್ಲಿ ಉದಾಹರಿಸಬಹುದು : ಪ್ರಾಚೀನ ಭಾರತೀಯರಲ್ಲಿ ಆಧ್ಯಾತ್ಮಿಕ ದೃಷ್ಟಿಕೋನವೇ ಪ್ರಧಾನವಾಗಿದ್ದು ದರಿಂದ ಈ ರೀತಿ ಇತಿಹಾಸವನ್ನು ಸಮಗ್ರವಾಗಿ ಆಧುನಿಕ ರೀತಿಯಲ್ಲಿ ಬರೆಯಲಿಲ್ಲವೆಂದು ಕೆಲವರು ಅಭಿಪ್ರಾಯಪಡುತ್ತಾರೆ. ಆದರೂ ಪುರಾಣಗಳಲ್ಲಿ ದೊರೆಯುವ ರಾಜರ ವಂಶಾವಳಿಗಳು, ಶಾಸನಗಳು ಮೊದಲಾದ ಇತಿಹಾಸಕ್ಕೆ ಸಂಬಂಧಪಟ್ಟ ಆಧಾರಗಳನ್ನು ನೋಡಿದಾಗ ಭಾರತೀಯರು ಉದಂತ ಬರೆದಿಡುವ ಕ್ರಮವನ್ನು ಸಂಪೂರ್ಣವಾಗಿ ಕೈಬಿಟ್ಟಿರಲಿಲ್ಲವೆಂದು ಕಾಣುತ್ತದೆ. ಮುಸ್ಲಿಮರ ಮತ್ತು ಮರಾಠರ ಕಾಲದಲ್ಲಿ ಅನೇಕ ಉದಂತಗಳು ಹುಟ್ಟಿದುವು. ಇಂಥ ಹಳೆಯ ಉದಂತಗಳನ್ನು ಸಂಗ್ರಹಿಸಿ, ವೈಜ್ಞಾನಿಕ ದೃಷ್ಟಿಯಿಂದ ಅಭ್ಯಾಸಮಾಡಿ, ಮೌಲ್ಯ ಕಟ್ಟುವ ಕಾರ್ಯ ಭಾರತದಲ್ಲಿ ಈಚೆಗೆ ಬ್ರಿಟಿಷ್ ಮತ್ತು ಐರೋಪ್ಯ ತಜ್ಞರಿಂದ ಪ್ರಾರಂಭವಾಗಿ ಈಗಲೂ ಮುಂದುವರಿಯುತ್ತಿದೆ.
ಉದಂತಗಳು: ಸಾಮಾನ್ಯವಾಗಿ ಪ್ರಕೃತಿಗೆ ಸಂಬಂಧಪಟ್ಟ ಅಥವಾ ಸಂಸ್ಕೃತಿಗೆ ಸಂಬಂಧಪಟ್ಟ ಮುಖ್ಯವಾದ ಘಟನೆಗಳನ್ನು ಒಂದು ಕ್ರಮವಾದ ರೀತಿಯಲ್ಲಿ ಕಾಲಾನುಕ್ರಮವಾಗಿ ನಿರೂಪಿಸುವ ಪ್ರಾಚೀನ ದಾಖಲೆಗಳು . ಟೀಕೆ, ಟಿಪ್ಪಣಿಗಳಿಲ್ಲದೆ ವಿಷಯಗಳನ್ನು ಮಾತ್ರ ಸಂಗ್ರಹಿಸಿಕೊಟ್ಟಲ್ಲಿ, ಅಂಥ ಉದಂತಗಳು ಇತಿಹಾಸ ಗ್ರಂಥಗಳಿಂದ ಬೇರೆಯಾಗಿ ನಿಲ್ಲುತ್ತವೆ. ಏಕೆಂದರೆ ಚರಿತ್ರೆ ವಿಷಯಗಳನ್ನು ನಿರೂಪಿಸುವುದಲ್ಲದೆ, ಮಾನವನ ನಡವಳಿಕೆಗಳನ್ನು, ಇತಿಹಾಸದ ಘಟನೆಗಳನ್ನು ವಿಶ್ಲೇಷಿಸುತ್ತದೆ. ಸಾಮಾನ್ಯವಾಗಿ ಎಲ್ಲ ಉದಂತಕರ್ತೃವೂ ತನಗೆ ಸೌಕರ್ಯವಾದ ವಿಷಯಗಳನ್ನು ಮಾತ್ರ ಆರಿಸಿಕೊಂಡು ಒಂದು ಮತದ ಬಗ್ಗೆಯೋ ಒಂದು ರಾಜವಂಶದ ಬಗ್ಗೆಯೋ ಉತ್ಪ್ರೇಕ್ಷೆಯಿಂದ ಕೂಡಿದ ಗ್ರಂಥವನ್ನು ರಚಿಸುತ್ತಾನೆ. ಒಂದು ತತ್ತ್ವವನ್ನು ಬೋಧನೆ ಮಾಡಲೂ ಒಂದು ಉದಂತವನ್ನು ಬರೆಯಬಹುದು.
ಎಲ್ಲ ಘಟನೆಗಳ ಹಿಂದೆ ಪರಮಾತ್ಮನ ಕೈವಾಡವಿದೆ ಎಂಬುದೇ ಕ್ರೈಸ್ತ ಉದಂತಕಾರರ ದೃಢ ನಂಬಿಕೆ. ಮನುಷ್ಯರೆಲ್ಲ, ಅವರು ನಡೆಸುವ ಚಟುವಟಿಕೆಗಳೆಲ್ಲ ಪರಮಾತ್ಮನ ನಿಶನದಿಂದಲೇ ರೂಪಿತ-ಎಂಬ ಅಭಿಪ್ರಾಯವನ್ನು ಮಠಾಧಿಪತಿಗಳು ತಾವು ಬರೆದ ಉದಂತಗಳಲ್ಲಿ ವ್ಯಕ್ತಪಡಿಸಿದ್ದಾರೆ.
ಈ ಪಿರಾನಾ ಅಥವಾ ಪಿರಾನ್ಹಾ ಮೀನು ನೋಡುವುದಕ್ಕೇನೂ ಅಷ್ಟೊಂದು ಭಯಂಕರವಾಗಿಲ್ಲ. ಅದನ್ನು ಅದರ ರೂಪಕ್ಕಾಗಿ ಅನೇಕರು ತಮ್ಮ ಅಕ್ವೇರಿಯಂನಲ್ಲಿ ಇಟ್ಟುಕೊಂಡು ಸಾಕುತ್ತಾರೆ. ಇದು ನೋಡುವುದಕ್ಕೆ ನಮ್ಮ ಎಂಜಲ್ ಮೀನಿನಂತೆಯೇ ಇದೆ. ಚಪ್ಪಟೆಯಾದ ಇದರ ಮೈ ನೀರನ್ನು ಸೀಳಿಕೊಂಡು ನುಗ್ಗಲು ಹದವಾಗಿದೆ. ಆದರೆ ಇದರ ಸೌಮ್ಯತೆ ಎಲ್ಲ ಇದರ ರೂಪ ಆಕಾರಗಳಲ್ಲೇ ಹೊರತು ಇದರ ನಡವಳಿಕೆಯ ಕ್ರೂರತೆಯನ್ನು ನೋಡಿದವರು ಇದನ್ನೆಂದೂ ಮುಟ್ಟಲೂ ಹೋಗುವುದಿಲ್ಲ.ಸುಮಾರು ಒಂದು ಅಡಿಯವರೆಗೆ ಬೆಳೆಯುವ ಈ ಮೀನಿನ ತಲೆಬುರುಡೆಯೇ ಇದರ ಮೈ ಅರ್ಧದಷ್ಟು ಇದ್ದು ಕಬ್ಬಿಣದಷ್ಟು ಗಟ್ಟಿಯಾಗಿದೆ. ಇದರ ಕಣ್ಣುಗಳು ರಕ್ತದಷ್ಟು ಕೆಂಪಗಿರುತ್ತವೆ. ಇದು ಬಾಯಿ ತೆರೆದರೆ ಮೇಲೂ ಕೆಳಗೂ ಎರಡೆರಡು ಸಾಲು ಹಲ್ಲುಗಳು ಹಜಾಮರ ಕ್ಷೌರದ ಕತ್ತಿಗಿಂತ ಹರಿತವಾಗಿರುತ್ತದೆ. ಇದರ ಫಲಿತಾಂಶ ಎಂದರೆ ಈ ಜೋಡಿ ಹಲ್ಲುಗಳ ದಂತ ಪಂಕ್ತಿಗಳ ನಡುವೆ ಏನಾದರೂ ಸಿಕ್ಕಿದರೆ ಒಂದೇ ಸಾರಿಗೆ ಕತ್ತರಿಸಿ ತುಂಡಾಗುತ್ತವೆ. ದಕ್ಷಿಣ ಅಮೇರಿಕಾದ ಕಾಡಿನ ಜನರ ಭಾಷೆಯಲ್ಲಿ ಪಿರಾನ್ಯ ಎಂದರೆ ನರಭಕ್ಷಕ ಎಂದೇ ಅರ್ಥ‍.
ಒಮ್ಮೆ ಕೆಲವರು ಸಂಶೋಧನೆಗೆಂದು ಹೋದವರು ಅಮೆಜಾನ್ ನದಿಯಲ್ಲಿ ಒಂದು ಕಡೆ ಗಾಳಕ್ಕೆ ಹಸಿಮಾಂಸದ ತುಂಡು ಚುಚ್ಚಿ ಗಾಳ ಹಾಕಿದರು. ತಕ್ಷಣವೇ ಯಾವುದೋ ಒಂದು ಮೀನು ಗಾಳ ನುಂಗಿ ಎಳಯಲಾರಂಭಿಸಿತು. ಸಂಶೋಧಕರಲ್ಲೊಬ್ಬರು ದಾರ ಎಳೆದು ಮೀನನ್ನು ದೋಣಿಯೊಳಗೆ ಎತ್ತಿಹಾಕಿದರು. ಅದನ್ನು ನೋಡಿದ್ದೆ ಮಿಕ್ಕೆಲ್ಲರೂ " ಅದು ಪಿರಾನ್ಯ ಕೋಂಚ ಜಾಗ್ರತೆ ' ಎಂದು ಎಚ್ಚರಿಕೆ ಕೊಟ್ಟಿದ್ದರಿಂದ ಅದನ್ನು ಹಿಡಿದವರು ಅದನ್ನು ಮುಟ್ಟಿದ ದೋಣಿಯ ಹುಟ್ಟಿನಿಂದ ಅದನ್ನು ಹೊಡೆಯಲೆತ್ನಿಸಿದಾಗ. ಅಷ್ಟರೊಳಗೆ ಪಿರಾನ್ಯ ಬಾಯಿಯಿಂದ ಗಾಳ ತಪ್ಪಿಹೋಗಿತ್ತು. ಆ ಮೀನು ನೆಗೆದು ಹುಟ್ಟಿನ ಒಂದು ತುದಿಗೆ ಬಾಯಿಹಾಕಿತು. ಅದು ಒಮ್ಮೆ ಕಚ್ಚಿದ ಕೂಡಲೇ ಹುಟ್ಟಿನ ತುದಿ ಪುಡಿಯಾಗಿ ಆ ಹುಲ್ಲುಗಳ ಅಸಮಬಲವನ್ನು ನೋಡಿದ ಸಂಶೋದಕರು ದಂಗಾದರು. ಗಾಳದಿಂದ ತಪ್ಪಿದ್ದ ಆ ಮೀನು ದೋಣಿಯಿಂದ ಚಿಮ್ಮಿ ಹೊರ ಹಾರಿ ನೀರಿನಲ್ಲಿ ಮಾಯವಾಯ್ತು.
ಸಂಶೋಧಕರಿಗೆ ಆಗ ಅಥ‍ವಾಯ್ತು ದಕ್ಷಿಣ ಅಮೆರಿಕಾದ ಅನೇಕರಿಗೆ ಕೈ ಬೆರಳುಗಳ ತುದಿ ಯಾಕೆ ತುಂಡಾಗಿರುತ್ತದೆ ಎಂದು.ಈ ಪಿರಾನ್ಯಗಳು ಸಾಧಾರಣವಾಗಿ ಗುಂಪು ಗುಂಪಾಗಿಯೇ ಚಲಿಸುವುದರಿಂದ ಅವುಗಳು ಮಾಡುವ ಹಾನಿ ಮತ್ತು ಅಪಾಯ ಭಯಂಕರವಾಗಿರುತತದೆ. ಅವುಗಳ ಆಕ್ರಮಣ ವೇಗವಂತೂ ಊಹಿಸಲಸಾಧ್ಯ.ಒಬ್ಬ ಬ್ರೆಸಿಲಿನ ಶಿಕಾರಿದಾರ ಕೆಫೈಭ್ರಾ ಎನ್ನುವ ಪ್ರಾಣಿಯ್ಒಂದನ್ನು ಒಮ್ಮೆ ಶಿಕಾರಿ ಮಾಡಿದ (ಕೆಫೈಭ್ರಾ ಎಂದರೆ ಮೂಷಿಕದ ಜಾತಿಗೆ ಸೇರಿದ ಜಗತ್ತಿನ ಅತಿದೊಡ್ಡ ಹೆಗ್ಗಣ. ಇದು ಒಂದು ಹಂದಿಯಷ್ಟು ಎತ್ತರಕ್ಕೆ ಬೆಳೆಯುತ್ತದೆ. ಇವು ದಕ್ಷಿಣ ಅಮೆರಿಕಾದಲ್ಲಿ ಮಾತ್ರ ಇವೆ. ಇವುಗಳ ಮಾಂಸ ಎಂದರೆ ದಕ್ಷಿಣ ಅಮೆರಿಕಾದಲ್ಲಿ ಜನ ಪ್ರಾಣಬಿಡುತ್ತಾರೆ.) ಆ ಕೆಫೈಭ್ರಾ ಕೋವಿಯ ಈಡಿನಿಂದ ತಪ್ಪಿಸಿಕೊಂಡು ಹೊಳೆಗೆ ನೆಗೆದು ಹಾರಿ ವೇಗವಾಗಿ ಆಚೆ ದಡದತ್ತ ಈಜಲಾರಂಭಿಸಿತು. ಇದ್ದಕ್ಕಿದ್ದಂತೆ ಕೆಫೈಭ್ರಾದ ಸುತ್ತ ನೀರು ಕುದಿಯಲಾರಂಭಿಸಿದಂತೆ ಭಾಸವಾಯಿತು. ನೂರಾನು ಪಿರಾನ್ಯಗಳು ಈ ಕೆಫೈಭ್ರಾವನ್ನು ಮುತ್ತಿಬಿಟ್ಟದ್ದವು. ಕೆಫೈಭ್ರಾದ ಸುತ್ತ ನೀರೆಲ್ಲಾ ಕೆಂಪಾಗಿ ಕೆಲವೇ ಸೆಕೆಂಡುಗಳೊಳಗೆ ಕೇವಲ ಕೆಫೈಭ್ರಾ ಅಸ್ಥಿಪಂಜರ ಮಾತ್ರ ಉಳಿಯಿತು.
ಬಹುಶ: ಪಿರಾನ್ಯಗಳು ಈ ರೀತಿ ಅಪಾಯಕಾರಿಗಳಾಗಲು ಮೂರು ನಾಲ್ಕು ಕಾರಣಗಳ ಸಮ್ಮಿಳನ ಒಳ್ಳೆಯ ಪರಿಸ್ಥಿತಿಯನ್ನು ಒದಗಿಸಲುಬಹುದು. ಆಹಾರವಿಲ್ಲದೇ ಬಹಳ ದಿನಗಳ ಹಸಿವು, ಕಡಿಮೆ ನೀರಿರುವುದು ರಕ್ತದ ವಾಸನೆ ಮತ್ತು ಗಾಯಗೊಂಡ ಜೀವಿಗಳು ಒದ್ದಾಡುವಾಗ ಏಳಿಸುವ ವಿಚಿತ್ರ ಕಂಪನ ತರಂಗಗಳು ಇವಿಷ್ಟೂ ಒಟ್ಟಿಗೆ ಮೇಳವಿಸಿದರೆ ಪಿರಾನ್ಯಗಳು ಖಂಡಿತ ಮೇಲೆ ಬೀಳುತ್ತವೆಂದು ತಿಳಿಯಬಹುದು. ತಮ್ಮ ವಾಸನೆ ಮತ್ತು ಕಂಪನಗಳನ್ನು ಗುರುತಿಸುವ ಕಿವಿ, ಇವಿಷ್ಟರ ಸಹಾಯದಿಂದ ಪಿರಾನ್ಯಾಗಳು ಅಪ್ರತಿಮ ವೇಗದಲ್ಲಿ ಜೀವಿಗಳನ್ನು ಅಸ್ಥಿಪಂಜರ ಮಾತ್ರವನ್ನಾಗಿ ಪರಿವತಿ‍ಸುತ್ತವೆ. ಪಿರಾನ್ಯಾಗಳ ಗುಂಪುಗಳು ನೀರಿನಲ್ಲಿ ವೇಗವಾಗಿ ಚಲಿಸಿದರೆ ಮನುಷ್ಯರ ಕಣ್ಣಿಗೆ ಅಸ್ಪಷ್ಟ ರೇಖೆಯಂತೆ ಮಾತ್ರ ಕಾಣುತ್ತವೆ.
ಪಿರಾನ್ಯಗಳು ಮನುಷ್ಯರನ್ನು ಕಬಳಿಸಿದಂತೆಯೇ ಮನುಷ್ಯರೂ ಪಿರಾನ್ಯಗಳನ್ನು ಕಬಳಸತೊಡಗಿದ್ದಾರೆ. ಅಮೇರಿಕದ ಇಂಡಿಯನ್ನರು ಟಿಂಬೋ ಎನ್ನು ಬಳ್ಳಿಯನ್ನು ಜಜ್ಜಿ ಅದನ್ನು ನೀರಿಗೆ ಕದಡುತ್ತಾರೆ. ಆಗ ಪಿರಾನ್ಯಗಳು ತಲೆತಿರುಗಿ ನೀರಿನಿಂದ ಮೇಲಕ್ಕೆ ತೇಲುತ್ತವೆ. ಇಂಡಿಯನ್ನರು ಅದನ್ನು ಕೆಂಡದ ಮೇಲಿಟ್ಟು ಬೇಯಿಸಿಕೊಂಡು ತಿನ್ನುತ್ತಾರೆ. ಅವುಗಳ ಹಲ್ಲುಗಳನ್ನು ಕತ್ತರಿಗಳಂತೆ ಹಾಗೂ ಬಾಣದ ಅಲಗಿಗೂ ಉಪಯೋಗಿಸುತ್ತಾರೆ.ಇಂಡಿಯನ್ನರೇನೋ ಈ ಪಿರಾನ್ಯದ ಉಪಯುಕ್ತತೆಯನ್ನರಿತಿದ್ದಾರೆ.
೧೯೧೪ ರಲ್ಲಿ ಅಮೆರಿಕಾದ ಅಧ್ಯಕ್ಷರಾದ ಥಿಯೋಡೋರ್ ರೂಸ್ವೆಲ್ಟ್ ಅಮೆಜಾನಿನ ಕಾಡುಗಳಲ್ಲಿ ಸಾಗುತ್ತಿದ್ದಾಗ ಕುದುರೆಯ ಮೇಲೆ ನದಿಯೊಂದನ್ನು ದಾಟುತ್ತಿದ್ದರು. ಹಠಾತ್ತಾಗಿ ಕಾಲಿಗೆ ಏನೋ ಕಚ್ಚಿದಂತಾಗಿ ರೂಸ್ವೆಲ್ಟ ರ ಸಂಗಡಿಗ ಸಾಗುತ್ತಿದ್ದ ಕುದುರೆ ಚಿಮ್ಮಿ ನೆಗೆದು ಸವಾರ ನೀರಿಗೆ ಬಿದ್ದ. ರೂಸ್ವೆಲ್ಟ್ ರ ಕಣ್ಣೆದುರಿಗೇ ಭಯಬೀತನಾದ ಆ ಮನುಷ್ಯನನ್ನು ಪಿರಾನ್ಯಗಳು ಮುತ್ತಿ ಅವನನ್ನು ಅಸ್ಥಿಪಂಜರ ಮಾಡಿದವು. ಥಿಯೋಡೋರ್ ರೂಸ್ವೆಲ್ಟ ರು ಇದನ್ನು ಹೊರಜಗತ್ತಿಗೆ ತಿಳಿಸಿದಂದಿನಿಂದ ಪಿರಾನ್ಯಗಳ ಭಯಾನಕ ನಡವಳಿಕೆಗಳು ಜಗತ್ತಿನಾದ್ಯಂತ ಪ್ರಚಾರವಾಯ್ತು. ೧೯೭೬ ರಲ್ಲಿ ಉರೂಬು ನದಿಯನ್ನು ದಾಟುತ್ತಿದ್ದ ಬಸ್ಸೊಂದು ಡ್ರೈವರ್ ನ ಅಚಾತುಯ‌ದಿಂದ ಸೇತುವೆಯೊಂದರ ಬಳಿ ನದಿಯೊಂದಕ್ಕೆ ಉರುಳಿತು. ಆ ಬಸ್ಸಿನ ಪ್ರಯಾಣಿಕರನ್ನು ರಕ್ಷಿಸಿ ಸಹಾಯ ಮಾಡಲು ಜನರು ಬರುವುದರೊಳಗೆ ಪಿರಾನ್ಯಗಳು ಆ ಬಸ್ ಪ್ರಯಾಣಿಕರಷ್ಟೂ ಜನರನ್ನು ಕೇವಲ ಮೂಳೆ ಮಾತ್ರವನ್ನಾಗಿ ಮಾಡಿದ್ದವು. ಪಿರಾನ್ಯಗಳ ಅಪಕೀತಿ‍ ಇಷ್ಟೊಂದು ಇದ್ದರೂ ಕೆಲವು ತಜ್ಞರು ಇವುಗಳಿಂದ ಮಾನವರಿಗೆ ಉಂಟಾಗುವ ಅಪಾಯವನ್ನು ತುಂಬ ಉತ್ರ್ಪೇಕ್ಷೆ ಮಾಡಲಾಗಿದೆ. ಎಂದೆನ್ನುತ್ತಾರೆ.
ಪ್ರಪಂಚದ ಅತ್ಯಂತ ಅಪಾಯಕಾರಿ ಜಲಚರಗಳು ಎಂದರೆ ಕೂಡಲೇ ನಮಗೆ ಸಾಧಾರಣವಾಗಿ ನೆನಪಾಗುವುದು ಸಮುದ್ರದ ಶಾಕು‍ಗಳು. ದೋಣಿಗಳು ತಲೆಕೆಳಗಾದಾಗಲೋ, ಹಡಗುಗಳು ಒಡೆದು ಪಯಣಿಗರು ರಬ್ಬರ್ ದೋಣಿಗಳಲ್ಲಿ ಪ್ರಾಣ ರಕ್ಚಣೆಗೆ ಯತ್ನಿಸುವಾಗ ಸಮುದ್ರದ ಮಧ್ಯೆ ಅಪಘಾತ ಸಂಭವಿಸಿ ವಿಮಾನದಿಂದ ಪ್ಯಾರಾಚೂಟ್ ಗಳಲ್ಲಿ ವೈಮಾನಿಕ ಧುಮುಕಿದಾಗಲೂ ಅವರಿಗೆ ಇರುವ ಮೊದಲು ಅಪಾಯ ಎಂದರೆ ಸಮುದ್ರದ ಶಾಕು‍ಗಳು ಸಮುದ್ರದ ಭಯಜನಕ ಜೀವಿಗಳೆಂದು ಶಾಕು‍ಗಳು ಹೆಸರಾಗಿವೆ. ಇವುಗಳನ್ನು ಬಿಟ್ಟರೆ ಆನಂತರದ ಸ್ಥಾನ ಕಿಲ್ಲರ್ ವೇಲ್ ಗಳಿಗೆ ದೊರೆಯುತ್ತದೆ. ಆದರೆ ದಕ್ಷಿಣ ಅಮೆರಿಕಾದ ಅಮೆಜಾನ್ ನದಿಯ ಸಿಹಿನೀರಿನ ಮೀನುಗಳಲ್ಲಿ ಒಂದಾದ ಪಿರಾನ್ಯ ಎನ್ನುವ ಚಿಕ್ಕ ಮೀನು ಎಷ್ಟು ಭೀಕರವಾದುದೆಂದರೆ ತನ್ನ ನಾಮಮಾತ್ರದಿಂದಲೇ ಅಲ್ಲಿನ ಜನರಿಗೆ ಭಯಹಿಡಿಸುತ್ತದೆ.
ಪರಿಸರ ತಜ್ಞರು ಪಿರಾನ್ಯಾದ ಬಗ್ಗೆ ತುಂಬಾ ಚಿಂತಾಕ್ರಾಂತರಾಗಿದ್ದಾರೆ. ಏಕೆಂದರೆ ಉತ್ತರದ ಅಮೆರಿಕಾ ಸಂಯುಕ್ತಾ ಸಂಸ್ಥಾನದ ಪ್ಲೋರಿಡಾ ಮುಂತಾದ ರಾಜ್ಯಗಳಲ್ಲಿ ಪಿರಾನ್ಯ ಅಭಿವೃದ್ದಿಯಾಗಲು ಬೇಕಾದ ಎಲ್ಲಾ ಹವಾಮೂನವು ಇದೆ. ಆದ್ದರಿಂದ ಅಧಿಕಾರಿಗಳು ತೀರಾ ಎಚ್ಚರಿಕೆಯಿಂದ ಗಮನಿಸುತ್ತಾರೆ. ದಕ್ಷಿಣ ಅಮರಿಕಾದಿಂದ ಉತ್ತರ ಅಮೇರಿಕಕ್ಕೆ ಮನೆಗಳಲ್ಲಿ ಸಾಕಲು ಪಿರಾನ್ಯ ಗಳು ಅನೇಕ ಬಾರಿ ಇತರ ಮೀನುಗಳೊಂದಿಗೆ ಸಾಗಣಿಕೆಯಾಗುತ್ತಿದೆ. ಯಾವುದಾದರೂ ಹಲವು ಪಿರಾನ್ಯಾಗಳು ಅಕಸ್ಮಾತ್ತಾಗಿ ಅಮೆರಿಕಾದ ನದಿ ಮತ್ತು ಸರೋವರಗಳನ್ನು ತಲುಪಿಬಿಟ್ಟರೆ ಮುಂದೆ ಅವುಗಳಿಂದ ಅಪಾಯ ಕಟ್ಟಿಟ್ಟ ಬುತ್ತಿ.
ಎನ್ಫೀಲ್ಡ್ ಮೋಟಾರು ಚಕ್ರಗಳು, 1901 ಮತ್ತು ಮೋಟಾರು ಕಾರುಗಳು, 1902 ಆಗಿ ವಿಂಗಡಿಸಲ್ಪಟ್ಟಿತು. ಮೋಟಾರ್ ವಿಭಾಗವನ್ನು ಪ್ರತ್ಯೇಕ ಅಂಗಸಂಸ್ಥೆಯಾಗಿ ಎನ್ಫೀಲ್ಡ್ ಆಟೋಕಾರ್ ಕಂಪನಿ ಲಿಮಿಟೆಡ್ನಲ್ಲಿ 1906 ರಲ್ಲಿ ಅಳವಡಿಸಲಾಯಿತು ಮತ್ತು ಹಂಟ್ ಎಂಡ್, ರೆಡ್ಡಿಚ್ನಲ್ಲಿ ಹೊಸ ಕೃತಿಗಳಲ್ಲಿ ಸ್ಥಾಪಿಸಲಾಯಿತು. ಆದಾಗ್ಯೂ ಎನ್ಫೀಲ್ಡ್ ಆಟೋಕಾರ್ ಕೇವಲ 19 ತಿಂಗಳುಗಳ ನಂತರ ಗಣನೀಯ ಪ್ರಮಾಣದ ನಷ್ಟವನ್ನು ವರದಿ ಮಾಡಿತು, ಮತ್ತು ಇಡೀ ಸ್ವತಃ ಹೊರತುಪಡಿಸಿ, 1907 ರ ಆರಂಭದಲ್ಲಿ ಷೇರುದಾರರು ಹೆಚ್ಚು ಬಂಡವಾಳವನ್ನು ನೀಡಲು ಇಷ್ಟವಿರಲಿಲ್ಲ, ಈಡೀ ತನ್ನ ಬಿಡಿಎಗೆ ಇಡಿ ಮ್ಯಾನುಫ್ಯಾಕ್ಚರಿಂಗ್ ನಿಯಂತ್ರಣವನ್ನು ಮಾರಿದರು. ಪ್ರಸ್ತಾಪಿತ ಮಾರಾಟವನ್ನು ಷೇರುದಾರರಿಗೆ ಹಾಕುವ ಮೊದಲು ಆಲ್ಬರ್ಟ್ ಈಡೀ ಮತ್ತು ರಾಬರ್ಟ್ ವಾಕರ್ ಸ್ಮಿತ್ರನ್ನು ಬಿಎಸ್ಎ ನಿರ್ದೇಶಕರಾಗಿ ನೇಮಿಸಲಾಯಿತು. "ಮಿಲಿಟರಿ ಮತ್ತು ಕ್ರೀಡಾ ರೈಫಲ್ಸ್, ಚಕ್ರ ಮತ್ತು ಚಕ್ರ ಘಟಕಗಳು, ಮೋಟಾರ್-ಕಾರುಗಳು ಇತ್ಯಾದಿಗಳನ್ನು ತಯಾರಿಸಿದ ಹೊಸ ಸಂಯೋಜಿತ ಬಿಎಸ್ಎ ಮತ್ತು ಇಡೀ ವ್ಯಾಪಾರ" "ಬಿಎಸ್ಎ ಮತ್ತು ಇಡೀ ಚಕ್ರ ವಿಶೇಷತೆಗಳು". ಆದರೆ 1957 ರಲ್ಲಿ ಅಲ್ಪಸಂಖ್ಯಾತ ಇಡೀ ಷೇರುದಾರರು ಬಿಎಸ್ಎ ಜೊತೆಗೆ ಇದ್ದರು.
ಎಡಿಫೀಲ್ಡ್, ಮಿಡ್ಲ್ಸೆಕ್ಸ್, ಈಗ ಲಂಡನ್ ಬರೋ ಆಫ್ ಎನ್ಫೀಲ್ಡ್ನಲ್ಲಿ ಸ್ಪಾರ್ಕ್ಬ್ರೂಕ್ನಲ್ಲಿರುವ ಅದರ ಉಪಶಾಖೆ ಮತ್ತು ರಾಯಲ್ ಎನ್ಫೀಲ್ಡ್ ಎಂಬ ಬ್ರ್ಯಾಂಡ್ ಹೆಸರನ್ನು ಪಡೆದುಕೊಂಡಿದ್ದ ಸರ್ಕಾರದ ಸುದೀರ್ಘ-ಸ್ಥಾಪಿತ ರಾಯಲ್ ಸ್ಮಾಲ್ ಆರ್ಮ್ಸ್ ಫ್ಯಾಕ್ಟರಿಗೆ ಬೆಂಕಿ ಶಸ್ತ್ರಾಸ್ತ್ರಗಳಿಗೆ ನಿಖರವಾದ ವಸ್ತುಗಳನ್ನು ಪೂರೈಸಲು ಈಡಿ ಒಪ್ಪಂದಗಳನ್ನು ಗೆದ್ದರು. 1896 ರಲ್ಲಿ ಅವರು ಹೊಸ ಅಧೀನ ಸಂಸ್ಥೆಯಾದ ದಿ ನ್ಯೂ ಎನ್ಫೀಲ್ಡ್ ಸೈಕಲ್ ಕಂಪೆನಿ ಲಿಮಿಟೆಡ್, ಅನ್ನು ಹೆಚ್ಚಿನ ಸೈಕಲ್ ಕೆಲಸವನ್ನು ನಿರ್ವಹಿಸಲು ಸಹ ಸಂಯೋಜಿಸಿದರು ಮತ್ತು 1897 ರಲ್ಲಿ ಎನ್ಫೀಲ್ಡ್ ಸಂಪೂರ್ಣ ಚಕ್ರಗಳನ್ನು ತಯಾರಿಸಿದರು ಮತ್ತು ಇತರ ಜೋಡಣೆಗಳಿಗಾಗಿ ಇಡಿಯಿಂದ ಎಲ್ಲಾ ಚಕ್ರ ಜೋಡಣೆ ಕಾರ್ಯಗಳನ್ನು ಮಾಡಿದರು.
ಫ್ರಾಂಕ್ ವಾಕರ್ ಸ್ಮಿತ್ , ರಾಬರ್ಟ್ ವಾಕರ್ ಸ್ಮಿತ್ರನ ಹಿರಿಯ ಮಗ 1909 ರಲ್ಲಿ ಎನ್ಫೀಲ್ಡ್ ಸೈಕಲ್ ಕಂಪೆನಿಯೊಂದಿಗೆ ಸೇರಿಕೊಂಡರು. 1914 ರಲ್ಲಿ ತನ್ನ ತಂದೆ 1942 ರಲ್ಲಿ ನಿಧನರಾದಾಗ ಸಂಪೂರ್ಣ ಜವಾಬ್ದಾರಿ ವಹಿಸಿಕೊಂಡರು. ಅವನ ಸಾವಿನ ನಂತರ ಎನ್ಫೀಲ್ಡ್ ಹೂಡಿಕೆದಾರರಾದ ಇ & ಹೆಚ್ ಪಿ ಸ್ಮಿತ್ ಅವರು ಎನ್ಫೀಲ್ಡ್ ಅನ್ನು 1967 ರಲ್ಲಿ ನಾರ್ಟನ್ ವಿಲ್ಲಿಯರ್ಸ್ಗೆ £ 82,500 ಗೆ ಮಾರಿದರು. ಎನ್ಫೀಲ್ಡ್ ಇಂಡಿಯಾದಲ್ಲಿ 33% ರಷ್ಟು ನಾರ್ಟನ್ ವಿಲ್ಲಿಯರ್ಸ್ ಸ್ವಾಧೀನಪಡಿಸಿಕೊಂಡರೂ ಎನ್ಫೀಲ್ಡ್ನ ಡೀಸೆಲ್ ಎಂಜಿನ್ ವಿಭಾಗ ಮತ್ತು ಪೆಡಲ್ ಚಕ್ರ ಮತ್ತು ಬಿಡಿಭಾಗಗಳ ವಿಭಾಗಗಳ ಆಸ್ತಿಗಳನ್ನು ಎತ್ತಿಕೊಳ್ಳಲಿಲ್ಲ.
1955 ರಲ್ಲಿ, ಎನ್ಫೀಲ್ಡ್ ಸೈಕಲ್ ಕಂಪನಿ ಚೆನ್ನೈ ಮೂಲದ ಎನ್ಫೀಲ್ಡ್ ಆಫ್ ಇಂಡಿಯಾವನ್ನು ರೂಪಿಸಲು ಭಾರತದಲ್ಲಿ ಮದ್ರಾಸ್ ಮೋಟಾರ್ಸ್ನೊಂದಿಗೆ ಸಹಭಾಗಿತ್ವ ಮಾಡಿತು, ಮತ್ತು ಮದ್ರಾಸಿನಲ್ಲಿ 350 ಸಿಸಿ ರಾಯಲ್ ಎನ್ಫೀಲ್ಡ್ ಬುಲೆಟ್ ಮೋಟಾರ್ ಸೈಕಲ್ನ್ನು ಜೋಡಿಸಲು ಆರಂಭಿಸಿತು. ಇಂಗ್ಲೆಂಡ್ನಿಂದ ಆಮದು ಮಾಡಿಕೊಳ್ಳಲಾದ ಘಟಕಗಳಿಂದ ಮೊದಲ ಯಂತ್ರಗಳನ್ನು ಒಟ್ಟುಗೂಡಿಸಲಾಯಿತು. 1957 ರಲ್ಲಿ ಪ್ರಾರಂಭವಾದ, ಎನ್ಫೀಲ್ಡ್ ಆಫ್ ಇಂಡಿಯಾ ಭಾರತದಲ್ಲಿ ಘಟಕಗಳನ್ನು ನಿರ್ಮಿಸಲು ಅಗತ್ಯ ಯಂತ್ರಗಳನ್ನು ಸ್ವಾಧೀನಪಡಿಸಿಕೊಂಡಿತು, ಮತ್ತು 1962 ರ ಹೊತ್ತಿಗೆ ಭಾರತದಲ್ಲಿ ಎಲ್ಲಾ ಘಟಕಗಳನ್ನು ತಯಾರಿಸಲಾಯಿತು.
ರಾಯಲ್ ಎನ್ಫೀಲ್ಡ್ ಅದರ ರೆಡ್ಡಿಚ್ ಕಾರ್ಖಾನೆಯಲ್ಲಿ 1967 ರ ಆರಂಭದಲ್ಲಿ ಮುಚ್ಚುವವರೆಗೂ ಬೈಸಿಕಲ್ಗಳನ್ನು ತಯಾರಿಸಿತು. ಕಂಪನಿಯ ಕೊನೆಯ ಹೊಸ ಬೈಸಿಕಲ್ 1965 ರಲ್ಲಿ ಬಿಡುಗಡೆಯಾದ 'ರೆವೆಲೆಶನ್' ಸಣ್ಣ ಚಕ್ರವರ್ತಿಯಾಗಿದೆ. ಮೋಟಾರು ಸೈಕಲ್ ಉತ್ಪಾದನೆಯು 1970 ರಲ್ಲಿ ಸ್ಥಗಿತಗೊಂಡಿತು ಮತ್ತು ಮೂಲ ರೆಡ್ಡಿಚ್ ವೊರ್ಸೆಸ್ಟರ್ಶೈರ್ ಮೂಲದ ಕಂಪನಿಯನ್ನು 1971 ರಲ್ಲಿ ವಿಸರ್ಜಿಸಲಾಯಿತು.
ರಾಯಲ್ ಎನ್ಫೀಲ್ಡ್ ಬ್ರ್ಯಾಂಡ್ ಹೆಸರಾಗಿತ್ತು, ಅದರ ಅಡಿಯಲ್ಲಿ ರೆಡ್ಡಿಚ್, ವೋರ್ಸೆಸ್ಟರ್ಷೈರ್ ನದಿ ಎನ್ಫೀಲ್ಡ್ ಸೈಕಲ್ ಕಂಪನಿ ಲಿಮಿಟೆಡ್ ಮೋಟರ್ಸೈಕಲ್ಗಳು, ಬೈಸಿಕಲ್ಗಳು ಮತ್ತು ಸ್ಟೇಷನರಿ ಇಂಜಿನ್ಗಳನ್ನು ಅವರು ತಯಾರಿಸಿದರು. ಎನ್ಫೀಲ್ಡ್ ಸೈಕಲ್ ಕಂಪೆನಿಯು ರಾಯಲ್ ಇಲ್ಲದೆ ಬ್ರಾಂಡ್ ಹೆಸರಿನ ಎನ್ಫೀಲ್ಡ್ ಅನ್ನು ಸಹ ಬಳಸಿತು.
ಎನ್ಫೀಲ್ಡ್ನ ಉಳಿದ ಮೋಟಾರ್ಸೈಕಲ್ ವ್ಯವಹಾರವು 1967 ರಲ್ಲಿ ನಾರ್ಟನ್ ವಿಲ್ಲಿಯರ್ಸ್ನ ಭಾಗವಾಯಿತು ಮತ್ತು 1978 ರಲ್ಲಿ ವ್ಯವಹಾರವು ಮುಚ್ಚಲ್ಪಟ್ಟಿತು. ಮಾಜಿ ಅಂಗಸಂಸ್ಥೆಯು ಭಾರತದಲ್ಲಿ ರಾಯಲ್ ಎನ್ಫೀಲ್ಡ್ ಮೋಟರ್ಸೈಕಲ್ಗಳನ್ನು ತಯಾರಿಸಲು ಮುಂದುವರಿಯುತ್ತದೆ.
ಮೊದಲ ರಾಯಲ್ ಎನ್ಫೀಲ್ಡ್ ಮೋಟಾರ್ಸೈಕಲ್ ಅನ್ನು 1901 ರಲ್ಲಿ ನಿರ್ಮಿಸಲಾಯಿತು. ಇತಿಹಾಸದಲ್ಲಿ ದೀರ್ಘಕಾಲದಿಂದ ಬದುಕಿದ್ದ ಮೋಟಾರ್ಸೈಕಲ್ ವಿನ್ಯಾಸದ ರಾಯಲ್ ಎನ್ಫೀಲ್ಡ್ ಬುಲೆಟ್ನ ವಿನ್ಯಾಸ ಮತ್ತು ಮೂಲ ಉತ್ಪಾದನೆಗೆ ಎನ್ಫೀಲ್ಡ್ ಸೈಕಲ್ ಕಂಪನಿ ಕಾರಣವಾಗಿದೆ.
ಎನ್ಫೀಲ್ಡ್ ಆಟೋಕಾರ್ ವ್ಯವಹಾರವು ಸಸ್ಯ ಮತ್ತು ಸ್ಟಾಕ್ ಅನ್ನು ಬಿರ್ಮಿಂಗ್ಹ್ಯಾಮ್ನ ಆಲ್ಡೆಸ್ & ಓನಿಯನ್ಸ್ ನ್ಯೂಮ್ಯಾಟಿಕ್ ಎಂಜಿನಿಯರಿಂಗ್ಗೆ ಮಾರಲಾಯಿತು. ಎನ್ಫೀಲ್ಡ್ ಸೈಕಲ್ ಕಂಪನಿ ಹಂಟ್ ಎಂಡ್ ಆವರಣದಲ್ಲಿದೆ.
ಅಗಪಾಂತಸ್ ಸಸ್ಯಗಳನ್ನು ಚಿಕ್ಕ ಲಶುನಗಳಿಂದ ಸುಲಭವಾಗಿ ವೃದ್ಧಿಮಾಡಬಹುದು. ಇದನ್ನು ಬೀಜಗಳಿಂದ ವೃದ್ಧಿಸ ಬಹುದಾದರೂ ಸಾಮಾನ್ಯವಾಗಿ ಲಶುನಗಳಿಂದಲೇ ಬೆಳೆಸುವುದು ವಾಡಿಕೆ. ಅನ್ಯಪರಾಗಸ್ಪರ್ಶದಿಂದ ಗರ್ಭಧಾರಣೆಯಾಗಿ ಉತ್ಪತ್ತಿಯಾಗುವ ಬೀಜಗಳಿಂದ ಬೆಳೆದರೆ ಮುಂದಿನ ಪೀಳಿಗೆಯ ಗಿಡಗಳಲ್ಲಿ ಮೂಲ ಗಿಡದ ಸೊಗಸು ಮಾಯವಾಗಬಹುದಾದ್ದರಿಂದ ಬೀಜಗಳ ಮೂಲಕ ಬೆಳೆಸುವುದು ವಾಡಿಕೆಯಲ್ಲಿಲ್ಲ.
ಅಗಪಾಂತಸ್ ಸಸ್ಯಗಳು ಸಮುದ್ರಮಟ್ಟದಿಂದ 1000ಮೀ-2000ಮೀ ಎತ್ತರ ಪ್ರದೇಶಗಳಲ್ಲಿ ಚೆನ್ನಾಗಿ ಬೆಳೆಯುತ್ತವೆ. ದೃಢವಾಗಿ ಮತ್ತು ಆಳವಾಗಿ ಬೇರು ಬಿಡುವುದರಿಂದ, ಇವುಗಳ ಬೇಸಾಯಕ್ಕೆ ಹೆಚ್ಚಿನ ತೇವ ಅವಶ್ಯವಾದದ್ದರಿಂದ, ಇವುಗಳಿಗೆ ಕಾಲಕ್ಕೆ ಸರಿಯಾಗಿ ನೀರು ಕೊಡುವುದು ಅಗತ್ಯ. ಆದರೆ ಇವು ಜೌಗನ್ನು ಸಹಿಸುವ ಶಕ್ತಿಯನ್ನು ಪಡೆದಿಲ್ಲ. ಅಗಪಾಂತಸ್ ಸಸ್ಯಗಳು ಪಾಶರ್್ವನೆರಳಿನಲ್ಲಿ ಸಮೃದ್ಧಿಯಾಗಿ ಬೆಳೆದು ಹೂಬಿಡುತ್ತವೆ. ಜೊತೆಗೆ ಅವಕ್ಕೆ ಧಾರಾಳವಾದ ಗಾಳಿ ಬೆಳಕು ಅಗತ್ಯ. ಇವು ಫಲವತ್ತಾಗಿಲ್ಲದ ಮಣ್ಣಿನಲ್ಲಿ ಬೆಳೆಯಲಾರವಾದ್ದರಿಂದ ದ್ರಾವಣ ಗೊಬ್ಬರವನ್ನು ಎರಡು ವಾರಗಳಿಗೊಮ್ಮೆ ಕೊಡುತ್ತಿರಬೇಕು. ಕುಂಡದ ಮಣ್ಣನ್ನು ಕೊನೆಯಪಕ್ಷ ಮೂರು ವರ್ಷಗಳಿಗೆ ಒಂದು ಸಾರಿಯಾದರೂ ಬದಲಾಯಿಸಬೇಕು. ಅಗಪಾಂತಸ್ ಸಸ್ಯಗಳು ಮಾರ್ಚ್, ಏಪ್ರಿಲ್ ತಿಂಗಳಲ್ಲಿ ಹೂ ಬಿಡುತ್ತವೆ.
ಅಗಪಾಂತಸ್ ಹೂ ಬಿಡುವ ಲಶುನ ಸಸ್ಯಗಳಲ್ಲಿ ಬಹುಮುಖ್ಯ ಬಗೆಯದಾಗಿದ್ದು, ಲಿಲಿಯೇಸೀ ಕುಟುಂಬಕ್ಕೆ ಸೇರಿದೆ. ಇದೊಂದು ಜನಪ್ರಿಯ ಅಲಂಕಾರ ಸಸ್ಯ. ಇದನ್ನು ವಿಶಾಲವಾದ ಕುಂಡಗಳಲ್ಲಿ ಬೆಳೆಸಿ ದಾರಿ ಪಕ್ಕದಲ್ಲಿ ಮತ್ತು ಉದ್ಯಾನದ ಹಸಲೆಯ ತುದಿಗಳಲ್ಲಿ ಇಟ್ಟಾಗ ಬಹು ಸುಂದರವಾಗಿ ಕಾಣುತ್ತದೆ.
ಅಗಪಾಂತಸ್ ಒಂದು ಋತುವಿನಲ್ಲಿ ತನ್ನ ಹಸಿರು ಭಾಗವನ್ನು ಹೊರವಾಗಿ ಬೆಳೆಸಿಕೊಂಡು, ಇನ್ನೊಂದು ಋತುವಿನಲ್ಲಿ ಸುಂದರವಾಗಿ ಹೂಬಿಡುವ ದ್ವೈವಾರ್ಷಿಕ ಸಸ್ಯ. ಈ ಸಸ್ಯದಲ್ಲಿ ಭೂಗತ ಗುಪ್ತಕಾಂಡವೂ ಉದ್ದವಾದ ಮತ್ತು ಕಿರಿದಾದ ಎಲೆಗಳೂ ಇವೆ. ಹೂಗೊಂಚಲು ಅಂಬೆಲ್ ಮಾದರಿಯದು. ಆರು ಕೇಸರಗಳೂ ಮೂರು ಕೋಶದ ಉನ್ನತಸ್ಥಿತಿಯ ಅಂಡಾಶಯವೂ ಇರುತ್ತವೆ. ಫಲ ಕ್ಯಾಪ್ಸೂಲ್ ಮಾದರಿಯದು.
ಅಗಪಾಂತಸ್ ಆಫ್ರಿಕ್ಯಾನಸ್ ಎಂಬುದು ಆಫ್ರಿಕದ ಮೂಲವಾಸಿ. ಇದರ ನೀಳಾಕಾರದ ಹಸಿರು ಕೊಳವೆ ಎಲೆ ನೋಡಲು ಅಂದವಾಗಿ ಕಾಣುತ್ತದೆ. ಹೂಗೊಂಚಲು ಅನೇಕ ಹೂಗಳನ್ನೊಳಗೊಂಡ ಅಂಬೆಲ್ ಮಾದರಿಯದು. ಪತ್ರಪುಷ್ಪಗಳೂ ದಳಗಳೂ ಸಂಯುಕ್ತರಚನೆಯನ್ನು ತಳೆದಿವೆ. ಪರಾಗಕೋಶಗಳು ಮೊದಲು ಹಳದಿಬಣ್ಣವಾಗಿದ್ದು ಅನಂತರ ಕಂದುಬಣ್ಣಕ್ಕೆ ತಿರುಗುವುದರಿಂದ ಬಹಳ ಆಕರ್ಷಕವಾಗಿ ಕಾಣುತ್ತವೆ.
ಸಸೂರ್ ಭಾಷೆಯನ್ನು ಯಾವ ಆಧಾರಗಳ ಮೂಲಕ ಅಭ್ಯಸಿಸಬೇಕು ಎಂದು ತನ್ನ ಯಲ್ಲಿ ವಿವರಿಸಿದ್ದಾನೆ ಅದನ್ನು ನಾವು ಈ ಕೆಳಗೆ ತಿಳಿದುಕೊಳ್ಳೋಣ.
ಪೆರೋಲ್: ನಿರ್ದಿಷ್ಟ ಮಾತು ಇದನ್ನು ಅಭ್ಯಸಿಸಲು ಸಾಧ್ಯವಿಲ್ಲ ಏಕೆಂದರೆ ಅದು ಅನಂತ
ಒಂದು ನಿರ್ಧಿಷ್ಟ ಕಾಲ ಘಟ್ಟದಲ್ಲಿ ಭಾಷೆಯಲ್ಲಿ ಆದ ಬದಲಾವಣೆಗಳನ್ನು ಅಭ್ಯಸಿಸುವುದು. ಐತಿಹಾಸಿಕವಾಗಿ ಭಾಷೆಯನ್ನು ಅಭ್ಯಸಿಸುವುದು. ಈ ಬದಲಾವಣೆಯು ಮಂದಗತಿಯಲ್ಲಿ ಸಾಗುತ್ತದೆ ಆದರೆ ಬದಲಾವಣೆಗಳು ಕಾಣುವುದಿಲ್ಲ. ಉದಾ:ಯುದ್ದಗಳು, ಮೈಗ್ರೇಶನ್, ಹೊಸ ಭೂಗೋಳವನ್ನು ಕಂಡು ಹಿಡಿಯುವುದರಿಂದ ಇವೆಲ್ಲವೂ ಭಾಷೆಯ ಮೇಲೆ ಪರಿಣಾಮ ಬೀರುತ್ತವೆ. ಪ್ರತಿಯೊಂದು ಜನರೇಶನ್ ಭಾಷೆಯ ಬದಲಾವಣೆಗೆ ತನ್ನದೇ ಆದ ರೀತಿಯಲ್ಲಿ ಕಾರಣವಾಗುತ್ತದೆ.ಭಾಷೆಯು ಸಾಂಸ್ಕೃತಿಕವಾಗಿ ಬದಲಾಗುತ್ತದೆ. ಮತ್ತೊಬ್ಬರನ್ನು ಅನುಸರಿಸುವುದರಿಂದ ಮತ್ತು ಕಲಿಕೆಯಿಂದ ಭಾಷಯಲ್ಲಿ ಕೆಲವೊಂದು ಬದಲಾವಣೆಗಳಾಗುತ್ತವೆ. ಈ ಎಲ್ಲಾ ಬದಲಾವಣೆಗಳು ನೈಜ್ಯವಾಗಿರುತ್ತವೆ. ಅಗತ್ಯತೆ, ಮತ್ತು ಮನಸ್ಥಿತಿ ಹಾಗೂ ಅ ಭಾಷೆಯ ಜಾಯಮಾನಕ್ಕೆ ಸಂಬಂಧಿಸಿದಂತೆ ಕೆಲವು ಬದಲಾವಣೆಗಳಾಗುತ್ತವೆ.ಹಾಗೂ ಸಾಮಾಜಿಕ-ಸಾಂಸ್ಕೃತಿಕ ಅಂಶಗಳ ಪ್ರಭಾವದಿಂದ.ಹೀಗೆ ಹತ್ತು ಹಲವು ಕಾರಣಗಳಿಂದ ಭಾಷೆಯಲ್ಲಿ ಬದಲಾವಣೆಗಳಾಗುತ್ತವೆ ಮತ್ತು ಹೊಸ ಪದಗಳು ಸೃಷ್ಟಿಯಾಗುತ್ತವೆ.
ಉದಾ:"" ಪದದ ವಿರುದ್ದ ಪದ "" ಆದರೆ ಭಾರತೀಯರು "-" ಎಂಬ ಬದವನ್ನು ಹುಟ್ಟು ಹಾಕಿದ್ದಾರೆ.
ಡಯಾಕ್ರೋನಿಕ್ ವ್ಯೆತ್ಯಸವನ್ನು ಕನ್ನಡ ಭಾಷೆಯಲ್ಲಿ ನೋಡೋಣ ಉದಾಹರಣೆ ಹಳೆಗನ್ನಡ, ನಡುಗನ್ನಡ, ಹೊಸಗನ್ನಡ.
ಮಾತೃ ಭಾಷೆ ಮಾತಾಡುವುದರಿಂದ ಭಾಷೆಯ ಬದಲಾವಣೆಗೆ ಒಂದು ರೀತಿ ಕಾರಣರಾದರೆ, ಬೇರೆ ಭಾಷೆ ಮಾತಡುವವರು ಇನ್ನೂಂದು ರೀತಿ ಕಾರಣರಗುತ್ತರೆ. ಉದಾಹರಣೆ ಕೆಲಸ , ವ್ಯಾಪಾರ, ವ್ಯವಹಾರ, ಆಡಳಿತ,ಹೊಲಸೆ ಬಂದ ಜನರು ಮತ್ತು ವಿದ್ಯಾಭ್ಯಾಸ ಇತ್ಯಾದಿ ಉದ್ದೇಶಗಳಿಗೆ ಹೊಸ ಭಾಷೆಯನ್ನು ಕಲಿಯುವ ಬಗೆ. ತಮ್ಮದೇ ಆದ ರೀತಿಯಲ್ಲಿ ಮಾತಡುವಾಗ ಕೆಲವೊಂದು ಅಂಶಗಳು ಭಾಷೆಯ ಬದಲಾವಣೆಗೆ ಕಾರಣವಗುತ್ತವೆ.ಏಕೆಂದರೆ ಅದು ಅವರ ಮಾತೃ ಭಾಷೆಯ ಒತ್ತಡದಿಂದ.
ಒಂದು ನಿರ್ಧಿಷ್ಟ ಸಮಯಕ್ಕೆ ಸಂಬಂಧಿಸಿದಂತೆ ಒಂದು ಸ್ಥಳ ಅಥವಾ ಸಾಮಾಜಿಕ, ಸಾಂಸ್ಕೃತಿಕ ಹಾಗೂ ವೈಯಕ್ತಿಕವಾಗಿ ಭಾಷೆಯಲ್ಲಾದ ಬದಲಾವಣೆಗಳನ್ನು ಮತ್ತು ಅಭಿವೃಧ್ದಿಯನ್ನು.ಭಾಷೆಯಲ್ಲಿ ಹೇಗೆ ಮಾತನಾಡುವರಿಂದ ಬದಲಾವಣೆಗಳಾಗಿವೆ ಎಂದು ಅಭ್ಯಸಿಸುವುದು.
ಒಂದು ವಾಕ್ಯದಲ್ಲಿ ಪದಗಳು ಇಂತಹದ್ದೇ ಕ್ರಮದಲ್ಲಿ ಬರಬೇಕು ಎಂದು ತಿಳಿಸುವುದು. ಇದು ಭಾಷೆಯನ್ನು ಅಭ್ಯಸಿಸುವ ಒಂದು ವಿಧಾನ
ಒಂದು ವಾಕ್ಯದಲ್ಲಿ ಬರುವ ಮೊದಲ ಪದ ಅಂದರೆ ಅದು ಮುಂದೆ ಬರುವ ಪದಗಳನ್ನು ನಿರ್ಧರಿಸುತ್ತದೆ.
ಭಾಷೆಯನ್ನು ಸರಿಯಾಗಿ ಅಭ್ಯಸಿಸಲು ಇರುವ ಒಂದೇ ವಿಧಾನ ಅದು ಲಿಂಗ್ವಿಸ್ಟಿಕ್ ಸ್ಟ್ರಕ್ಚರ್ನ ಅಧ್ಯಯನ. ಇದು ಭಾಷೆಯ ಒಂದು ಭಾಗ. ಆದರೂ ಅತ್ಯಂತ ಮುಖ್ಯವಾದ ಭಾಗ. ಭಾಷೆ ಅನ್ನುವುದು ಒಂದು
ಸಾಂಕೇತಿಕ ವ್ಯೆವಸ್ಥೆ. (ಶಬ್ದಗಳ ಮೂಲಕ ಅರ್ಥ ಮಾಡಿಕೊಳ್ಳುವುದು. ಅಂದರೆ ಒಂದು ಶಬ್ದಕ್ಕೆ ನಿರ್ಧಿಷ್ಟವಾದ ಅರ್ಥವಿರುತ್ತದೆ.) ಎಲ್ಲಾ ಜ್ನಾನವು ವ್ಯೆತ್ಯಾಸ ಮಾಡುವ ಅರಿವಿನಿಂದ ಬಂದದ್ದು.
ಭಾಷೆಯನ್ನು ಅಧ್ಯಯನ ಮಾಡಲು ಧ್ವನಿಪೆಟ್ಟಿಗೆ ಮುಖ್ಯವಲ್ಲ, ಅದು ಕೇವಲ ಮಾತನಾಡಲು ಕಾರಣೀಕೃತ. ಮಾತಿಗಿಂತ ಮುಖ್ಯ (ಏಕೆಂದರೆ ಭಾಷೆಗೊತ್ತಿದ್ದರೆ ನಾವು ಮಾತನಾಡದೆ ಇದ್ದರು ನಮ್ಮ ನಲ್ಲಿ ಅ ಶಬ್ದದ ಅರ್ಥ ಕ್ಷಣಾರ್ಧದಲ್ಲಿ ಬಂದು ಹೋಗಿರುತ್ತದೆ. ಪದ ಅಥವಾ ಶಬ್ದ ಎಂದರೆ ಕೇವಲ ವಸ್ತುವನ್ನು ಗುರುತಿಸುವ ಕ್ರಮ. ಪರಿಕಲ್ಪನೆಗೊತ್ತಿದ್ದೆ ಎಂದರೆ ವ್ಯೆತ್ಯಾಸ ಮಾಡುವುದು ಬಂದಿದೆ ಎಂದು ಅರ್ಥ.)
ಯಾವುದೇ ಭಾಷೆಯನ್ನು ಕಾಲದ ವ್ಯೆತ್ಯಾಸದಿಂದ ಅಥವಾ ಐತಿಹಾಸಿಕವಾಗಿ ಅಭ್ಯಸಿಸಬಾರದು ಅದರ ಮೂಲ ಸ್ವರೂಪವನ್ನು ಅಭ್ಯಸಿಸಬೇಕು,ಅಂದರೆ ಭಾಷೆಗೆ ಒಂದು ಜಾಯಮಾನ ಇರುತ್ತದೆ ಅದನ್ನು ಅಭ್ಯಸಿಸಬೇಕು.
ಇದರ ಮೂಲ ಹೆಸರು ಸೂಹರ ಎಂದು ಆದರೆ ಬ್ರಿಟಿಷರು 'ಚುರ್ರಾ" ಎಂದು ಹೇಳುತ್ತಿದ್ದರು. ಹೀಗೆ ಅದಕ‍್ಕೆ ಚಿರಾಪುಂಜಿ ಎಂದು ಹೆಸರು ಬಂತು.ಚಿರಾಪುಂಜಿ ಎಂದರೆ "ಕಿತ್ತಳೆ ಭೂಮಿ" ಎಂದು. ಈ ಹೆಸರು ಭಾರತದ ಇತರ ಭಾಗಗಳಿಂದ ಪ್ರವಾಸಿಗರು ಬಳಸಿದರು. ಧೀರ್ಘಕಾಲಿಕ ಮಳೆ ಹೊರತಾಗಿಯೂ ಮತ್ತು ತೀವ್ರ ನೀರಿನ ಕೊರತೆಯನ್ನು ಅನುಭವಿಸಿತಿತ್ತು. ಸಾಮಾನ್ಯ ಜನರು ಕುಡಿಯುವ ನೀರಿಗಾಗಿ ಗಂಟೆಗಟ್ಟಲೆ ಹೊಗಬೇಕ್ಕಿತ್ತು. ವಿಪರೀತ ಮಳೆಯಿಂದ ನೀರಾವರಿ ಮಾಡಲಾಗುತ್ತಿರಲಲ್ಲಿ .ಮೆಲ್ಮ ಣ‌‍ಣು ಕೊಚ್ಚಿ ಹೋಗುತ್ತಿತ್ತು.
ಚಿರಪುಂಜಿ,ಸಾಮಾನ್ಯವಾಗಿ ಸೊಹರ ಎಂದೇ ಹೆಸರು ಪಡೆದ ಐತಿಹಾಸಿಕ ಸ್ಥಳ. ಇದನ್ನು ಚೆರಾಪುಂಜಿ ಎಂದು ಕರೆಯುತ್ತಾರೆ. ಒಂದು ಉಪವಭಾಗೀಯ ಪಟ್ಟಣ ಪೂರ್ವ ಖಾಸಿ ಹಿಲ್ಸ್ ಜಿಲ್ಲೆಯ ಭಾರತದ ಮೇಘಾಲಯ ರಾಜ್ಯದಲ್ಲಿದೆ. ಭಾರತದ ಆರ್ದ್ರ ಸ್ಥಳ ಎಂದೇ ಮನ್ನಣೆಗೆ ಪಾತ್ರನಾದ ಮಾಸಿನ್ರಾಮ್ ಹತ್ತಿರದಲ್ಲಿದೆ. ಆ ಜಾಗವು ದಾಖಲೆಯನ್ನು ಪಡೆದುಕೊಂಡಿದೆ. ಅತ್ಯಂತ ಹೆಚ್ಚು ಸಾರ್ವಕಾಲಿಕ ಮಳೆ ಬೀಳುವ ಜಾಗ ಎಂದೇ ಪ್ರಸಿದ್ಧವಾಗಿದೆ.
ಚಿರಾಪುಂಜಿ ಸರಾಸರಿ ಎತ್ತರದಲ್ಲಿದೆ ಮತ್ತು ದಕ್ಷಿಣ ಭಾಗದ ಪ್ರಸ್ತಭೂಮಿ. ಇಲ್ಲಿ ನೀರಾವರಿ ಇಲ್ಲದ ಕಾರಣ ಸಸ್ಯಗಳಿಲ್ಲ. ಇದರ ಹತ್ತಿರ ಅನೇಕ ಕಣಿವೆಗಳಿವೆ.ಮೇಘಾಲಯ ಸಮೃದ್ಧ ಮತ್ತು ವೈವಿದ್ಯಮಯ ಸಸ್ಯವರ್ಗದಲ್ಲಿ ಮುಚ್ಚಲಾಗುತ್ತಿದೆ. ಶಿಲ್ಲಾಂಗ್ ಪ್ರಸ್ತಭೂಮಿ ಕೂಡಾ ಅಲ್ಲಿ ಇದೆ.
ಚಿರಾಪುಂಜಿಯಲ್ಲಿ ಉಪೋಷ್ಣವಲಯದ ಸಾಮ್ಯ ಹವಾಮಾನ ಮಾನ್ಸೂನ್ ಭಾರತದ ವಿಶಿಷ್ಟ ಪ್ರಭಾವ ನಗರದ ವಾರ್ಷಿಕ ಮಳೆ ಸರಾಸರಿ ೧೧.೭೭ ಮಿ.ಮೀ. ಇದೆ. ಚಿರಾಪುಂಜಿಗೆ ನಯಋತ್ಯ ಮತ್ತು ಈಶಾನ್ಯ ಎರಡೂ ದಿಕ್ಕಿನಿಂದಲೂ ಮಾನ್ಸೂನ್ ಮಾರುತ ತಡೆಯುತ್ತದೆ.
ಗುಪ್ತ ಅವರು ರಾಜಕೀಯ, ಪತ್ರಿಕೋದ್ಯಮ, ವಾಣಿಜ್ಯ-ಈ ಮೂರು ಕ್ಷೇತ್ರಗಳಲ್ಲಿಯೂ ಕೆಲಸ ಮಾಡಿದವರು. 1942ರಿಂದ 1946ರ ವರೆಗೆ ಅವರು ಬೆಂಗಳೂರು ಪೌರಸಭೆಯ, 1948ರಿಂದ ಮೈಸೂರು ವಿಶ್ವವಿದ್ಯಾನಿಲಯದ ಸೆನೇಟಿನ, 1949ರಿಂದ ಮೈಸೂರು ವಿಶ್ವವಿದ್ಯಾನಿಲಯ ಕೌನ್ಸಿಲಿನ, 1945ರಿಂದ 1949ರ ವರೆಗೆ ಮೈಸೂರಿನ ಪ್ರಜಾಪ್ರತಿನಿಧಿ ಸಭೆಯ ಸದಸ್ಯರಾಗಿ, ಆ ಸಭೆಯಲ್ಲಿ ಕಾಂಗ್ರೆಸ್ ಪಕ್ಷದ ಉಪನಾಯಕರಾಗಿ ಇದ್ದರು. ಮೈಸೂರು ಬ್ಯಾಂಕಿನ ಮತ್ತು ಅನೇಕ ಕೈಗಾರಿಕಾ ಮತ್ತು ವಾಣಿಜ್ಯ ಸಂಸ್ಥೆಗಳ ನಿರ್ದೇಶಕರಾಗಿದ್ದರು. ಚಲನಚಿತ್ರ ಕ್ಷೇತ್ರದಲ್ಲಿ ವಿಜಯಾ ಟಾಕೀಸ್ ಡಿಸ್ಟ್ರಿಬ್ಯೂಟರ್ಸ್ನ ಪಾಲುದಾರರಾಗಿದ್ದರು. ಇದರ ಒಡೆತನದಲ್ಲಿ ಕೆಲವು ಚಿತ್ರಮಂದಿರಗಳೂ ಇದ್ದುವು. ಇವರ ಪ್ರಗತಿ ಪ್ರಕಟನಾಲಯ ಎಂಬತ್ತಕ್ಕೂ ಹೆಚ್ಚು ಪುಸ್ತಕಗಳನ್ನು ಪ್ರಕಟಿಸಿದೆ. ಇವರು ಜಪಾನ್ ಮತ್ತು ಐರೋಪ್ಯ ದೇಶಗಳ ಪ್ರವಾಸ ಮಾಡಿದ್ದಾರೆ. ಇವರು ಅಖಿಲ ಭಾರತ ಉತ್ಪಾದಕ ಸಂಘದ ಉಪಾಧ್ಯಕ್ಷರಾಗಿಯೂ ಅದರ ರಾಜ್ಯಶಾಖೆಯ ಅಧ್ಯಕ್ಷರಾಗಿಯೂ ಇದ್ದರು. ವಿಶ್ವೇಶ್ವರಯ್ಯ ತಾಂತ್ರಿಕ ವಸ್ತು ಸಂಗ್ರಹಾಲಯ ಸ್ಥಾಪನೆಗೆ ಮುಖ್ಯ ಕಾರಣರು ಇವರು.
ಬೈಸಾನಿ ನರಸಿಂಹೇಶ್ವರ ಗುಪ್ತ ಆಂಧ್ರಪ್ರದೇಶದ ಚಿತ್ತೂರಿನಲ್ಲಿ 1895ರ ಡಿಸೆಂಬರ್ 16ರಂದು ಜನಿಸಿದರು. ತಂದೆ ರಂಗಯ್ಯ ಶೆಟ್ಟಿ, ತಾಯಿ ಶ್ರೀರಂಗ ನಾಂದಾರಮ್ಮ ತಮಿಳುನಾಡಿನಲ್ಲಿ ವಿದ್ಯಾಭ್ಯಾಸ ಮಾಡಿ ಇವರು ಮದರಾಸಿನಲ್ಲಿ ಆನಿಬೆಸೆಂಟರ ಪತ್ರಿಕೋದ್ಯಮ ಕಾಲೇಜಿನಲ್ಲಿ ಶಿಕ್ಷಣ ಪಡೆದು ಮದರಾಸಿನಲ್ಲೇ ನ್ಯೂ ಇಂಡಿಯ ಮತ್ತು ಕಾಮನ್ ವೀಲ್ ಇವುಗಳ ಸಂಪಾದಕೀಯ ವಿಭಾಗಗಳಲ್ಲಿ ಕೆಲಸ ಮಾಡುತ್ತಿದ್ದು, ಬೆಂಗಳೂರಿಗೆ ಮಾರುಹೋಗಿ ಅಲ್ಲೇ ನೆಲಸಲು ನಿರ್ಧರಿಸಿದರು. ಆಗಿನ ಮೈಸೂರು ಸಂಸ್ಥಾನದ ರಾಜಕೀಯ ಕ್ಷೇತ್ರಕ್ಕೆ ಧುಮುಕಿ ಪ್ರಜಾಪಕ್ಷ ಸ್ಥಾಪನೆಗೆ ದುಡಿದರು.
1895-1976. ಕರ್ನಾಟಕದ ಹಿರಿಯ ಪತ್ರಿಕೋದ್ಯಮಿಗಳ ಲ್ಲೊಬ್ಬರು. ಕರ್ನಾಟಕದಲ್ಲಿ ಅನೇಕ ಕನ್ನಡ ಪತ್ರಿಕೆಗಳ ಹುಟ್ಟು ಬೆಳೆವಣಿಗೆಗಳಿಗೆ ಕಾರಣರಾದ ಇವರು ಪತ್ರಿಕೋದ್ಯಮ ಕ್ಷೇತ್ರದಲ್ಲಿ ಹಲವಾರು ಪ್ರಯೋಗಗಳನ್ನೂ ಅಳವಡಿಸಿದರು.